Kuća u kojoj su deca sama živela\nDeca sa majkom u trošnoj kući\n- Svih šestoro mališana smešteno je u jednu kućicu, u kojoj su dobro spavali, a nakon buđenja i doručka pregledani su i okupani. Deca se dobro osećaju, raspoloženi su i po rečima stručnih radnika komunikativna, lako ostvaruju kontakte sa drugom decom Dečjeg sela.\n- Smatram da je ovo jedan od većih propusta Centra za socijalni rad, a, prema našim saznanjima, svi su bili upoznati sa sudbinom ove dece i činjenicom da su prepušteni sami sebi - rekao je on.\nOvde su deca boravila sama\nInače, "Blic" je kontaktirao Centar za socijalni radu u Alibunaru, međutim oni su rekli da "ne smeju da daju nikakve informacije dok se sve ne završi".\nMajka Klaudija Milutinović, ispričala je za "Blic" da su se deca sinoć prešla u kuću kod babe, ali da su odvedena nekoliko sati kasnije uz prisustvo radnika iz Centra za socijalni rad Alibunara, vatrogasaca i policije. Takođe je dodala da je njoj do daljnjeg zabranjen prilaz deci, te neće smeti da ih viđa dok to ne bude odobrio Centar za socijalni rad.\nPokrajinski sekretarijat za socijalnu politiku, demografiju i ravnopravnost poslova


Protest poljoprivrednika dikstrikta Brčko\nPoljoprivrednici Brčko distrikta, od jutros, sa više desetina traktora parkiranih duž Bulevara mira ispred zgrade lokalne Vlade i gradske vijećnice u Brčkom protestuju zbog neblagovremene isplate podsticaja iz prošle i zbog izmjena Pravilnika o podsticajima za ovu godinu.\nUčesnici protesta tvrde da brčanska vlada na ovakav način ne podstiče, već nastavlja da sistemski uništava poljoprivredu, jer stari pravilnik ne poštuju, a nameću novi bez njihovog učešća pri izradi.\nPoljoprivrednik Miodrag Kojić iz Trnjaka kod Brčkog rekao je novinarima da su odlučni da istraju u onome što im je ranije u Skupštini i Vladi obećano, a to je da će Pravilnik o podsticajima iz 2014. ostati na snazi i ove godine, te da će dug za podsticaje biti isplaćen prije proljećne sjetve.\n"Rebalansom budžeta obezbijeđeno je 4,7 miliona koliko nam Vlada duguje za prošlu godinu, a do sada je isplaćeno nešto više od stotinu hiljada", naveo je Kojić.\nŠef Odjeljenja za poljoprivredu, šumarstvo i vodoprivredu u Vladi Brčko distrikta Adnan Pašalić ponovio je pred novinarima raniju izjavu da se izmjenama ovogodišnjeg Pravilnika želi uspostaviti bolja kontrola dodijeljenih sredstava, te adekvatnija raspodjela podsticaja, koji zajedno sa zaostalim podsticajima iz prošle godine, iznose 12 miliona KM.


Dačić: SPS ne bi podržao Mihajlović za predsednika Srbije\nBEOGRAD - Predsednik SPS Ivica Dačić izjavio je danas da još nije odlučio da li će se kandidovati na predsedničkim izborima, ali da socijalisti ne bi podržali Zoranu Mihajlović za predsednika Srbije ako bi je kandidovao SNS.\n"Trebalo bi mnogo vremena da se objašnjavaju matematičke stvari. Ali da budem jasan: ukoliko Mihajlovićeva bude predlog, SPS to neće prihvatiti", rekao je Dačić za "Kurir".\nUpitan da li će se kandidovati na predsedničkim izborima, Dačić kaže da je to kompleksno pitanje i da zavisi od toga kakav će stav biti vladajuće koalicije.\n"Do sada smo imali svog kandidata, ali ne bismo hteli da pravimo štetu zajedničkom kandidatu", rekao je Dačić.\nUpitan o mogućoj kandidaturi zaštitnika građana Saše Jankovića i da li će dobiti podršku zapadnih zemalja Dačić kaže da nije reč o tome da li će dobiti podršku tih zemalja već da li će biti kandidat stranaka opozicije.\n"Znajući Srbe, teško, ali znam i da ako Zapad nesto želi, onda će se to i dogoditi", istakao je Dačić.\nOn je dodao i da ga ne pitaju za ono što svi znaju, a to je da postoji interes da se te stranke što više objedine.\nDačić: SPS se ne raspada, već se dovodi u red\nDačić je poručio da će uvesti red u stranci, a članovima partije da Statut stranke mora oštrije da se primenjuje.\nDačić je za Kurir rekao da do sada u stranci nije bio dovoljno oštar, ali i da se SPS ne raspada, već da se dovodi u red.\n"Poručio sam im da polemike koje pojedinci u SPS vode u javnosti ne vode ni u jednoj partiji i da Statut mora da bude primenjen.\nStatutarna komisija je ocenila da postoje osnovi za pokretanje disciplinskog postupka", rekao je Dačić za današnji "Kurir".\n"Sada je dara prevršila meru. Bio sam 11 dana na putu i samo sam čuo kako se napadaju. Dok ja vodim ozbiljnu politiku oni se svađaju. Čitam samo kako se rasprada SPS", rekao je Dačić.\nUpitan da li se SPS raspada, Dačić kaže da "ne može da se raspada nešto što se dovodi u red, već da se zatežu svi organi SPS-a".\nDačić je rekao i da, od kada je na čelu partije, niko nije izbačen ali da neće da "novine dižu tiraž na svađama u SPS-u".\nOn je objasnio i da od članova stranke ne traži da ćute, već da određena pitanja treba da pokrenu unutar stranke, a ne javno.\nPočetkom oktobra, statutarna komisija SPS kaznila je ukorom pred isključenje funkcionere Nenada Borovčanina i Novicu Tončeva zbog kritika na račun stranke, kao i Dijanu Vukomanović i Ivanu Petrović zbog tuče.\n« Mihajlović: Dačić je poslednji koji će se pitati ŠEŠELJ: Pobedio sam rak, pobediću i Tomu! »


Mladi u Srbiji: Pretežno evroskeptični, ne zanima ih politika - Sombor portal\nPočetna Vojvodina Mladi u Srbiji: Pretežno evroskeptični, ne zanima ih politika\nMladi u Srbiji: Pretežno evroskeptični, ne zanima ih politika\nIstraživanje je pokazalo da mladi gube interesovanje za politiku i praćenje bilo kakvih političkih događaja, te da sve više njih misli da nemaju nikakav uticaj na donošenje odluka, rekao je generalni sekretar KOMS-a Stefan Đorđević na konferenciji u Beogradu.\n„Šest od deset mladih osoba želi da ode iz Srbije. Kao paradoks imamo situaciju da, bez obzira na izražen evroskepticizam kod mladih, kada ih pitamo gde žele da odu, 50 odsto njih kaže da su to zemlje zapadne Evrope, što jasno pokazuje da znaju koje su vrednosti EU, ali zbog načina na koji se u našoj zemlji proces integracija ka EU predstavlja i koristi za dnevnopolitičke svrhe, mladi gube poverenje u ceo sistem“, rekao je Đorđević.\nIstraživanje o položaju i potrebama mladih u Srbiji sprovedeno je od maja do jula ove godine, a v.d. predsednika Upravnog odbora KOMS-a Samedin Rovčanin podseća da ta organizacija već treću godinu objavljuje izveštaj o položaju mladih.\nPrethodniVOZAČI, OD PONEDELJKA RIGOROZNA KONTROLA SAOBRAĆAJNE POLICIJE!\nSledećiSomaraton šampionski u Kanjiži!


Opštinski odbor Pale, Socijalističke partije Srpske demantovao je sve špekulacije koje su se kasno sinoć pojavile na društvenim mrežama, a u vezi sa mogućom podrškom i međusobnom saradnjom DNS-a i SPS-a na lokalu.\nOpštinski odbor Pale, Socijalističke partije Srpske na čelu sa Milošem Vukašinovićem želi da ovim saopštenjem zvanično demantuje sve špekulacije koje su se kasno sinoć pojavile na društvenim mrežama, a u vezi sa mogućom podrškom i međusobnom saradnjom DNS-a i SPS-a na lokalu.\nOvakve neistine i obmanjivanje javnosti su plasirane od predsjednika OO DNS Pale, Marka Kubatlije i članova SPS Vladimira Golijanina, Stefana Konjokrada i Marka Konjokrada i time su najavili da će voditi prljavu predizbornu kampanju u kojoj se neće libiti da koriste neistine, spletkarenja i kombinatorike ličnih interesa.\nSPS je ozbiljna politička partija, u našem opštinskom odboru sve odluke i zaključci kao i plan budućeg rada se donose na čist demokratski način, odlukom većine! Pojedinci kojima ne odgovara odluka većine i koji žele na svoju ruku da vrše različite dogovore i pregovore, a sve zbog najprizemnijih ličnih interesa i manipulacije izborne volje građana, biće najoštrije sankcionisani i razrješeni svih povjerenih funkcija u opštinskom odboru.\nZvaničan stav Socijalističke partije Srpske OO Pale da jasno i galsno, iskreno i istrajno podržavamo zajedničke kandidate koalicije Boška Jugovića za načelnika Opštine Pale i Ljubišu Ćosića za gradonačelnika Istočnog Sarajeva".\nPale SPS Boško Jugović LJubiša Ćosić


Firma iz Raške šije za Armani: Izvoz tekstila vredan milijardu dolara - zapadneinfo.net\nZnatnom napretku u ovoj oblasti svedoči i firma “Luss Tekstil” iz Raške, koja je potpisala ugovor sa čuvenom modnom kućom “Đorđo Armani”.\nIzvoz tekstila je povećan za osam procenata. Prošle godine izvoz je bio na nivou od oko 930 miliona dolara, a ove godine izvoz će verovatno preći milijardu dolara, kaže za RTS savetnik udruženja za tekstil PKS Nemanja Jovanović.\nOn je dodao da se situacija u tekstilnoj industriji promenila u odnosu na prethodnu godinu. Transport i logistika iz zemalja Jugoistočne Azije su prilično otežani i zbog toga mnoge kompanije traže nove partnere koji bi prozvodili tekstilne proizvode.\n“Transport robe iz Kine u Evropu poskupeo je osam puta. Pre korone prevoz jednog kontejnera robe bio je oko 3.000 a sada 23.000 dolara. U takvoj stuaciji kompanije traže nove partnere i ‘Armani’ ga je pronašao u kompaniji ‘Luss tekstil'”, objašnjava Jovanović.\nPantalone, džins i perjane janke poznatog kreatora proizvodiće se i u Srbiji, a prva isporuka iz Raške za “Armani” najavljena je za januar sledeće godine.\n“Najviše se izvoze lična i zaštitna oprema, modni odevni predmeti, kućni tekstil i čarape”, precizira savetnik PKS.\nU Srbiji je, navodi Jovanović, trenutno registrovano oko 1.600 privrednih subjekata koji se bave tekstilnom industrijom i dodaje da u tim preduzećima radi oko 84.000 zaposlenih.\nPrema njegovim rečima Privredna komora Srbije pomaže prduzeća tekstilne industrije u vidu promocije ovog sektora i organizacije učešća na međunarodnim sajmovima.\n“Ove godine smo organizovali prvi sajam radne i zaštitne odeće u Dizeldorfu u Nemačkoj, gde je svoje proizvode izlagalo devet srpskih kompanija. Potpisani ugovori samo na tom sajmu su oko 2,4 miiliona evra,” naveo je Jovanović.\nPrema njegovim rečima, stručnog kadra trenutno ima dovoljno, ali postoje tendencije da se pojavi potreba za proširenjem kapaciteta broja zaposlenih u ovom sektoru.\n“Uveden je sistem dualnog obrazovanja gde su uvedeni smerovi poput modelara, modnog krojača i mehaničara tekstilnih mašina, tako da bi se eventualni problem sa manjkom radne snage prevazišao već od 2023. godiine”, objasnio je Jovanović.\n“Domaće kompanije poseduju sve standarde i sertifikate da bi mogle da rade za strane kompanije i podatak da u Srbiji posluje, u oblasti tekstila, 30 stranih kompanija to pokazuje”, poručio je Nemanja Jovanović.\nizvor:rts/foto: ilustracija (pexels)\nPrevious Poljoprivrednici iz Tometinog Polja u školskim klupama kako bi od vatre mogli da čuvaju svoje selo\nNext GAS STIŽE DO KOSJERIĆA: Kroz cevi postavljene pre 10 godina iz pravca Užica stiže novo gorivo


„SLAManje tišine“: Konkurs za najbolji slem nastup - LookerWeekly.com magazin\n· 22/04/2013 ·1 min read\nU okviru programskog ciklusa dkcb.rs-INTERAKCIJA Dečji kulturni centar Beograd pokreće Festival mladih bendova LIKE/UNLIKE 2013 i otvara Konkurs za najbolji slem nastup, pod nazivom „SLAManje tišine”.\nPrvu godinu Festivala mladih bendova LIKE/UNLIKE 2013 obeležiće šest bendova, koji će nastupati na Maloj sceni DKCB-a, Takovska 8, od 26. aprila do 14. juna. Na Festivalu, nastalom iz potrebe mladih za novim prostorom u samom centru grada u kojem bi svoj muzički rad mogli da prikažu široj publici, nastupiće srednjoškolski bendovi The Students (26. April), Get A Room (10. Maj), Lethalik (17. Maj), Black Sun (31. Maj), Hire Ground (7. Jun) i Buna na bičarke (14. Jun).\nMuzički žiri, koji će pomno pratiti sve nastupe, ocenjivati autorstvo, muzičko izvođenje i scenski nastup, na kraju Festivala doneće odluku o najuspešnijem bendu. Nagrada koja sleduje pobedniku je snimanje jedne pesme u profesionalnom tonskom studiju. Mladi bendovi u Dečjem kulturnom centru Beograd imaće priliku i da održavaju i svoje redovne probe kao deo priprema pred svirke.\nDečji kulturni centar Beograd raspisuje konkurs za najbolji srednjoškolski slem nastup pod nazivom „SLAManje tišine“, koji je otvoren do 26. aprila.\nNakon veoma pozitivnih povratnih informacija sa održane tribine o slem poeziji i upečatljivog utiska da srednjoškolci imaju mnogo toga što žele javno da kažu u stihu i kroz autentični scenski nastup, Dečji kulturni centar Beograd odlučio je da tokom maja organizuje slem večeri, na kojoj će nastupati svi oni koji se budu prijavili.\nZa učešće na večeri slema dovoljno je poslati ime i prezime, naziv škole i kontakt telefon na adresu tribine@dkcb.rs.\nNastupe mladih pesnika ocenjivaće stručni žiri, a učenika koji bude imao najbolji slem nastup očekuje novčana nagrada. Kriterijumi na osnovu kojih će biti ocenjivani nastupi biće jesu ispoljavanje ličnog stava na određenu temu kroz poeziju i nastup, autentičnost samog nastupa i prezentacije i originalnost pesničkog stila.


Transparentnost tuži Vladu Srbije zbog ćutanja o koncesiji za Aerodrom\nAerodrom "Nikola Tesla" / Foto: FoNet/Aerodrom Beograd\n“Transparentnost Srbija” podnela je tužbu Upravnom sudu protiv Vlade Srbije zbog odbijanja da po Zakonu o slobodnom pristupu informacijama dostavi ili objavi dokumenta u vezi sa koncesijom za Aerodrom “Nikola Tesla”, saopštila je ta organizacija.\nKako se ističe, dokumenta nisu dostavili ni Ministarstvo saobraćaja, ali ni Komisija za javno-privatno partnerstvo. “Transparentnost” je, kako se ističe, dve godine, od prvih pominjana mogućeg javno-privatnog partnerstva radi daljeg razvoja aerodroma, ukazivala da Zakon o javno-privatnom partnerstvu i koncesijama propisuje da je pre ulaska u takav aranžman neophodno uraditi studiju koja bi pokazala da je upravo koncesija najbolji način za postizanje željenog cilja. Ovo je, kako se navodi u saopštenju, posebno važno zbog činjenice da su zvaničnici godinama ponavljali da aerodrom posluje odlično, da ostvaruje velike prihode, a tadašnji premijer Aleksandar Vučić je pre šest meseci izjavio da smo “sami u stanju da ulažemo u aerodrom”.\nTS naglašava da je nedopustivo da javnost nema uvid u dokument koji bi pokazao kakvi su planovi države Srbije za aerodrom i da li je koncesija zaista najbolji način da se taj cilj postigne. “Uz ‘zaveru ćutanja’ državnih organa možemo se samo nadati da su svi koraci urađeni u skladu sa zakonom i ‘na slepo’ verovati da će se zakon i u daljem postupku poštovati”, navodi se u saopštenju “Transparentnosti”.\nUslovi za slobodu medija u Srbiji moraju biti ispunjeniSrbija još nije ni tražila dozvole za uvoz aviona


ProfiFruit 2018 - sajam voćarskih tehnologija u Beogradu - MediaSfera\nProfiFruit 2018 – sajam voćarskih tehnologija u Beogradu\nOvog vikenda (09.10./03.) Beograd je postao na kratko voćarski centar regiona. Naime, u kongresnom centru BELEXPO na Novom Beogradu održala se konferencija i prvi sajam voćarskih tehnologija ProfiFruit 2018.\nDogađaji ovoga tipa za svrhu imaju da povežu sve učesnike na tržištu, a kako bi se osigurala budućnost i kontinuitet istog, važno je da su svi dobili ono po šta su došli. Posetioci dovoljno kvalitetnih informacija, izlagači dobre kontakte novih kupaca, a organizatori zadovoljne jedne i druge. A da li su ostvarili očekivanja, proverili smo na licu mesta.\nUtisci pozitivni, očekivanja ispunjena\n„Ovaj događaj je prvi ovakve vrste u Srbiji, koji ima za cilj da okupi sve ponuđače najboljih tehnologija u voćarstvu. I mi kao organizatori, a i voćari, se prilagođavamo tržištu, u zavisnosti od tražnje. Razmišljamo da već sledeće godine napravimo malo duže pauze između predavanja, kako bi izlagači i predavači imali više vremena za voćare.\nAko govorimo o trendovima i biljnim vrstama, ovde se definitivno vidi da postoji veliki interes za borovnicu i očekujemo njen pravi bum u Srbiji. Međutim njeni zasadi, a ni investitori, neće biti istog tipa kao malina, jer su ulaganja veća, kaže za portal Agroklub.rs Biljana Bosiljčić, organizator konferencije.\nOtvaranje konferencije ProfiFruit 2018\nOko hiljadu voćara posetilo je ovaj događaj u Novom Beogradu u BELEXPO Centru, a oni i tridesetak izlagača na raspolaganju su imali 10 različitih predavanja.\nAmbasade Holandije i Poljske dale su podršku otvorenju događaja, a s ciljem budućih zajedničkih aktivnosti s voćarima na tržištu Srbije.\nBilo je tu govora o korištenju EU novaca za financiranje investicija u voćarstvu, ali i brojnih iskustava s apsekta proizvodnje, s naglaskom prvog dana na krušku i jabuku.\nDomaćin skupa Adam Paradowski dao je pregled evropskog tržišta jabuke, dok je profesor dr Zoran Keserović usporedio domaća i strana iskustva u izboru sortimenta ove voćne vrste.\nZanimljivo je bilo i izlaganje Jadranke Aleksić, koja je ispred Bayera aktuelizovala pitanja zaštite jabuke od ekonomski najznačajnijih štetnika.\nTagoviBiljana Bosiljčić ProfiFruit 2018\nSajam francuskog kulinarstva u Beogradu


Princ Vilijam proglašen za strejt saveznika LGBT zajednice – Boris Milićević\nPrinc Vilijam proglašen za strejt saveznika LGBT zajednice\nBoris Milićević\tLGBT aktivizam\t 15/05/2017 15/05/2017 1 Minute\nPrinc Vilijam proglašen je za strejt saveznika LGBT zajednice za proteklu godinu u Velikoj Britaniji.\nObraćajući se video-porukom Vojvoda od Kembridža je rekao na dodeli nagrada u petak da se strastveno angažovao u poslednjih nekoliko godina u borbi protiv maltretiranja, posebno na internetu.\n„Čuo sam mnogo tragičnih priča o mladim LGBT ljudima koji se nisu osećali sposobnim da se bore sa maltretiranjem i diskriminacijom koju doživljavaju. Ali moj rad me je upoznao i sa mnogo inspirativnih ljudi koji su pomagali drugima da ustanu protiv maltretiranja, gde god se ono dešavalo“, rekao je princ Vilijam u video poruci okupljenima na ceremoniji.\n„Godina je 2017. i niko ne bi trebalo da bude maltretiran zbog svoje seksualnosti ili iz bilo kog drugog razloga. Važno je da budete ponosni na sebe kakvi ste. Veoma sam ponosan što sam dobio ovu nagradu kao saveznik“, rekao je princ Vilijam.\nOn se prošle godine našao na naslovnoj stranici najvećeg britanskog LGBT magazina Attitude, kao prvi iz kraljevske porodice.\nPrinc je nedavno sa Lejdi Gagom razgovarao o njenom posttraumatskom stresnom poremećaju u videu koji je postavljen na internet sa ciljem da ljudi prestanu da se srame da govore o mentalnom zdravlju.\nОбјављено 15/05/2017 15/05/2017\nPrevious Post Konačno imamo aut (bivšeg) profesionalnog tenisera\nNext Post Marijela Kastro na čelu parade ponosa u Havani


Ne verujte mu: NAJNEISKRENIJI znak u horoskopu\nĐaci će ipak slaviti maturske večeri i ići na ekskurzije – tokom leta\n„Danas je moderno biti protivnik vakcinacije“\nTesta na antitela otkrio da je 7% ljudi bilo zaraženo kovidom-19\nTanjug 9. oktobra 2019. 19:05\nBEOGRAD – Nebojša Šaranovic, vlasnik kompanije Kappa Star Limited koja je u poslednjih mesec dana kupila više od 22 odsto akcija hrvatske kompanije Kraš kaže da očekuje da će njegova kompanija biti tretirana kao i svi drugi akcionari kompanije.\n„Time što smo na hrvatsko tržište ušli sa značajnim ulaganjem i pokazujemo poverenje u stabilno tržište kapitala i pravni okvir Hrvatske verujemo da ćemo biti tretirani ravnopravno kao i svi drugi investitori“, rekao je Šaranović.\nOn, naime, napominje da mu je poznato da odredba o odobrenom kapitalu nije korišćena prilikom povećanja osnovnog kapitala Kraša u 2018. godini kad je osnovni kapital povećan odlukom Glavne skupštine.\nZbog toga, dodaje, ne vidi zašto bi se atakva odredba primenjivala u budućnosti.\nŠaranović je za „Blic Biznis“, a povodom informacije da bi Uprava Kraša mogla da ga diskriminiše i onemogući mu da učestvuje u dokapitalizaciji kompanije, rekao da je pitanje povećanja osnovnog kapitala i izdavanja novih akcija u nadležnosti Glavne skupštine.\n„Očekujem da Kappa star limited ima jednak tretman kao i svi drugi akcionari Kraša“, ocenio je Šaranović.\nDodao je da veruje kako ovlašćenje dato Upravi neće biti zloupotrebljeno time što bi bilo koji akcionar bio isključen iz prava prvenstva ili time što bi nove akcije bile izdate po neprimereno niskoj ceni.\n„Takav eventualni postupak bio bi u direktnoj suprotnosti sa načelom jednakosti akcionara i povukao bi za sobom materijalnu i krivičnu odgovornost članova Uprave“, kazao je Šaranović i ponovio da je uveren da će članovi Uprave profesionalno obavljati svoju funkciju ne stavljajuci nijednog akcionara u diskriminišući položaj.\nZa infrastrukturno opremanje u Vrbasu 56,4 miliona dinara\nCrna Gora osniva firmu za rušenje nelegalnih objekata\nSud presudio da CarGo posluje po zakonima Srbije\nZatvara se ekološka crna rupa u BG, Vinča deo nove Strategije\nReno ukida 15.000 radnih mesta\nCG: Prosečna neto plata u aprilu 521 evro\nU BiH u aprilu zabeležena mesečna deflacija od 1,6%


Pomoć vlade Kroacija Erlajnsu od 79,7 mln evra\nTanjug 14. decembra 2020. 17:01\nZAGREB – Hrvatska vlada je na današnjoj sednici odobrila finansijsku podršku Kroacija Erlajnsu u ukupnom iznosu od 600 miliona kuna (79,7 miliona evra).\nOd ukupnog iznosa, 350 miliona kuna (46,5 miliona evra) odnosi se na dokapitalizaciju nacionalne avio-kompanije, a 250 miliona kuna (33,2 miliona evra) na vlasnički zajam, pre nosi agencija Hina.\nShodno privremenom okviru Evropske komisije kojim se državama članicama omogućuje dodatna pomoć privredi zbog pandemije kovid-19 bolesti, Kroacija Erlajnsu se odobrava državna podrška u obliku povećanja osnovnog kapitala i zajma deoničara, a s ciljem rešavanja problema likvidnosti i oporavka kapitala, navodi se u samoj odluci.\nMinistar mora, saobraćaja i infrastrukture Oleg Butković rekao je da je pandemija koronavirusa imala i još uvek ima razoran učinak na globalnu vazduhoplovnu industriju, koja se suočava s najtežom krizom ikad.\nKroacija Erlajns nije iznimka, rekao je Butković, uz podatak da je kompanija zabeležila pad prometa od 65 do 90 posto u odnosu na 2019. godinu. On je dodao da su sredstva za podršku Kroacija Erlajnsu obezbeđena rebalansom budžeta za ovu godinu.\nZa danas je takođe sazvana vanredna glavna skupština Kroacija Erlajnsa, a deoničari će na njoj odlučivati o povećanju osnovnog kapitala za 350 miliona kuna putem izdanja novih deonica, a u čemu bi učestvovala država.\nTom odlukom bi se osnovni kapital kompanije povećao sa 277,88 miliona kuna (36,9 miliona evra) na 627,88 miliona kuna (83,4 miliona evra), putem izdavanja novih 35 miliona redovnih deonica, nominalnog iznosa od 10 kuna.


Biznis zajednica – INVEST IN PODGORICA\nU junu 2020. godine formiran je Savjet za unapređenje poslovnog ambijenta u cilju sprovođenja prioritetnih i ekonomskih mjera koje su u funkciji otklanjanja biznis barijera, a isti broji nešto više od 40 članova javnog i privatnog sektora. Održane su četiri sjednice, na kojima se diskutovalo o biznis zonama, Odluci o podršci privrednim aktivnostima u Glavnog gradu, izmjenama i dopunama budžeta Glavnog grada za 2020. godinu, predstavljen je bio i III paket Vladinih mjera podrške građanima i privredi za ublažavanje posljedica pandemije koronavirusa. IV sjednica održana je u oktobru kada je članovima Poslovnog savjeta predstavljen projekat „Senior kartica“, rezultati anketiranja privrednika, kao i Odluka o naknadi za komunalno opremanje. Takođe, članovi Poslovnog savjeta bili su u prilici da se upoznaju sa finansijskom i nefinansijskom podrškom preduzetništvu od strane Glavnog grada, kao i izvještajem o realizaciji aktivnosti iz Programa uređenja prostora za tekuću godinu. Poslovni savjet će biti podstrek za dalji razvoj Glavnog grada i predstavlja jedan od mnogih primjera uspješne saradnje Glavnog grada i biznis zajednice\nGradski menadžer i Služba za međunarodnu saradnju u koordinaciji sa diplomatsko-konzularnim predstavništvima u Crnoj Gori su održali pet prezentacija Investicionih potencijala Glavnog grada i to u saradnji sa ambasadama Austrije, Hrvatske, Njemačke, Slovenije, Turske, Francuske, Italije i Kine. Organizovanju događaja sa ambasadom NR Kine u Crnoj Gori se pridružila i Privredna komora Crne Gore, čiji su brojni predstavnici prisustvovali prezentaciji. Predstavljene su mogućnosti za ulaganje u oblastima energije i industrije, tehnologije, turizma i ugostiteljstva, saobraćaja, zdravstva, nekretnina, sporta, kulture i zabave. Ovim prezentacijama je prisustvovalo preko 200 predstavnika prestižnih kompanija.\nPristupite saopštenjima preko sledećih linkova:


Kapitalni remont TENT B 2 - Stakleno Zvono e-TV magazin\nEKOLOGIJA / elektricna energija / elektroprivreda / Elektroprivreda Srbije / termoelektrane\nby Stakleno Zvono · June 10, 2011\nDrugi 620- megavatni agregat u TENT B, od 14 maja je zbog kapitalnog remonta van mreže. U naredna četiri meseca, koliko će trajati njegov remont, obaviće se više složenih zahvata. Među njima su, pre svega, rekonstrukcija elektrofiltera, koja se najvećim delom finansira iz donacija Evropske unije. Ugovor za deo posla, finansiran donacijom, poveren je poljskom ‘’Rafaku’’, sa proizvođačima ‘’Goša – Montaža’’ i ‘’Izoprogres’’. U obaveze TENT-a spadaju izrada taložnih elektroda, nabavka transformatora, demontaža opreme I radovi na nadvišenju elektrofiltera. Nakon rekonstrukcije elektrofiltera bloka 2, emisija praškastih materija će se svesti na ispod 50 miligrama po kubnom metro dimnog gasa, a što je u saglasnosti sa domaćim i evropskim normama.\nPored standardnih poslova, izvršiće se i kapitalne popravke i sanacije na rešetki za dogorevanje, odšljakivačima, zameni pregrejača 1 i međupregrejača 3, kao i obimniji zahvati na pneumatskom transportu pepela i šljake u cilju vraćanja opreme na projektovani nivo.\nČetvoromesečni zastoj ‘’dvojke’’ biće iskorišćen i za opsežnije zahvate na turbogeneratskom postrojenju. Predstoje radovi na otvaranju obe turbine niskog pritiska (bez demontaža lopatica), zamena statorskih I rotorskih lopatica turbine turbonapojne pumpe, kao i otvaranje generatora (uz vađenje rotora) radi pregleda namotaja statora. U velikom remontu kompletno će se zameniti i cevi kondenzatora.\nTags: eko vestiEPSEvropska unijaTENTtermoelektrana\nPIRAMIDA U PETNICI\nNext story Rezultati akcije ”Očistimo Srbiju”\nPrevious story Grad Beograd i CEDEF za efikasne zgrade


Veterani “Crvene zvezde” i “Partizana” odigrali revijalnu utakmicu | Palelive.com\nPočetna Novosti Sport Veterani “Crvene zvezde” i “Partizana” odigrali revijalnu utakmicu\nNa Palama je sino’ odigrana revijalna utakmica između fudbalskih veterana “Crvene zvezde” i “Partizana”, koja je bila uvod u prvi međunarodni fudbalski kamp “Koroman” koji je počeo na Jahorini.\nOrganizator fudbalskog kampa proslavljeni srpski fudbaler Ognjen Koroman rekao je da su se na Palama večeras okupili veliki asovi poput Save Miloševića, Gorana Troboka, Nenada Jestrovića, Vladimira Tintora, te da mu je drago što će što narednih dana doći i Saša Ilić, Milan Lane Jovanović, Vladimir Petrović.\nKoroman je rekao novinarima da je njegov kamp okupio oko 280 djece uzrasta od šest do 16 godina, koji će raditi sa najkvalitetnijim trenerima iz regiona i svijeta.\nGradonačelnik Istočnog Sarajeva Nenad Vuković zahvalio se sugrađaninu Ognjenu Koromanu, koji po završetku fudbalske karijere, promoviše Pale, Istočno Sarajevo i Jaharinu kroz sportske aktivnosti.\n“Veliku pažnju zaslužuje njegov kamp na kojem će se pojaviti vrhunski treneri koji mogu da prenesu znanja mlađim naraštajima sa ovih prostora. Kao gradonačelnik sam ponosan što smo mogli pomoći organizaciji fudbalskog kampa, i biti dio organizacije revijalne utakmice”, rekao je Vuković.\nOn je dodao da je utakmica lijep događaj u kojem su se i stariji ljubitelji fudbala mogli podsjetiti nekadašnjih asova “Partizana” i “Crvene zvezde”.\nVuković je istakao da je organizovanje sportskih aktivnosti, poput fudbalski i košarkaški kampova, važno i za razvoj turizma, dodajući da Jahorina zaslužuje pažnju svih sportskih ekipa.\nNačelnik opštine Pale Boško Jugović kaže da je revijalna utakmica bila “praznik za oči”.\nJugović je zahvalio Koromanu na inicijativi za organizovanje kampa koji će trajati do 7. jula i sigurno iznjedriti nove male fudbalske zvijezde.\nRevijalna utakmica odigrana je u Sportsko-poslovnom centru “Peki”, u organizaciji Koromana, a uz pomoć grada Istočno Sarajevo i opštine Pale.\nPrethodni članakZavršena Međunarodna naučna konferencija o Prvom svjetskom ratu\nNaredni članakZatvorena “Višegradska staza”\nSramotna posjeta ove manifestacije. Ako izuzmemo polaznike kampa, nije bilo više od 150-200 ljudi…


Ministarstvo analizira primjedbe pomoraca – do aprila identifikaciona dokumenta – Portal Bar\nMinistarstvo analizira primjedbe…\nMinistarstvo kapitalnih investicija (MKI) analizira sve primjedbe i sugestije koje stižu iz pomorske “baze” vezano za obrazovanje i obuke pomoraca i nastojaće da poboljša stanje u toj oblasti. Do aprila naredne godine počeće izdavanje identifikacionih dokumenata za pomorce (SID). MKI razmatra mogućnost da država izdvaja novac za polovinu plate pomoraca-kadeta, kaže za Radio Crne Gore direktorka Direktorata za pomorski saobraćaj Tanja Janović.\nOd predstavnika pomorskih asocijacija čule su se ocjene da država ne djeluje proaktivno i da zaostajemo za razvijenim evopskim pomorskim zemljama. Sve kritike i sugestije se analiziraju i već je formirana radna grupu zaduženu za izmjenu pravilnika koji definiše oblast obuke pomorskog kadra, kaže za Radio Crne Gore, direktorka Direktorata za pomorski saobraćaj Tanja Janović.\nNakon usvajanja Zakona o sigurnosti pomorske plovidbe već dvije godine konstanto se ažurira elektronska baza podataka o našim pomorcima, podsjeća Janović.\nMKI sa MUP-om dogovara postupak za izdavanje Identifikacionih isprava za pomorce(SID) koje će sadržati rf čip sa svim podacima, o obukama, zvanju, stažu , navigaciji… ILO konvencija, koju je potpisala Crna Gora, predviđa da naši pomorci nova dokumenta moraju dobiti do aprila 2022.godine.\nDirektorka Direktorata za pomorski saobraćaj Tanja Janović naglašava da je MKI otvoreno za saradnju sa predstavnicima stručne pomorske javnosti, kako bi se unaprijedio status naših pomoraca.


Keri: SAD planiraju vojne pregovore s Rusijom o Siriji\nBeta 18. septembra 2015. 19:40\nAmerička vlada planira direktne razgovore ruskih i američkih vojnih zvaničnika u vezi s ruskim vojnim jačanjem u Siriji, izjavio je danas državni sekretar SAD Džon Keri.\nKeri je novinarima u Londonu rekao da predsednik Barak Obama veruje da su vojno-vojni razgovori s Rusijom „važan sledeći korak“ u nastojanja SAD i saveznika da reše krizu u Siriji dok pokušavaju da razumeju i ulogu Rusije.\nRuski ministar spoljnih poslova Sergej Lavrov je ranije ove nedelje izneo predlog Keriju u telefonskom razgovoru.\nPentagon će učestvovati u razgovorima, mada Keri nije naveo na kom nivou, gde i kada.\n„Sirijska kriza mora biti rešena“, rekao je Keri pre sastanak s ministrom spoljnih poslova Ujedinjenih Arapskih Emirata Abdulahom bin Zajedom.\nRusija je u sredu pozvala SAD i njihove saveznike da u borbu protiv vojske Islamske države uključe snage Vlade Sirije kao partnera i ponudila da s Vašingtonom podeli informacije o svojim nedavnim vojnim isporukama Damasku.\nKeri je rekao da mu je Lavrov kazao da je Rusija zainteresovana jedino za suočavanje s pretnjama od Islamske države u Siriji. Državni sekretar SAD je, međutim, naglasio da nije jasno da li se takav stav može promeniti i da Rusija počne da brani Asada čiju smenu žele SAD.\n„Ako se Rusija samo fokusira na Islamsku državu i ako ima mogućnosti za saradnju… i dalje postoji način za političke pregovore i ishod“, rekao je Keri.


Medenica ide u Studenti iz Tirane - Vijesti.me\nCrnogorska odbojkaška kolonija u Albaniji brojnija je za još jednog člana, i to povratnika – bivši korektor Budvanske rivijere Vuk Medenica do kraja sezone igraće za aktuelnog šampiona Albanije, Studenti iz Tirane.\nPodsjećanja radi, u Vlazniji igraju bivši igrači Studentskog centra Goran Bošković i Nikola Kuč, dok su od prije nekoliko dana članice ženskog tima Partizani volej Tijana Jakić i Jelena Šofranac (poražene su u polufinalu Kupa Albanije od Tirana voleja 3:2, iako je njihov tim vodio 2:0).\nSa Studentijem, prošlogodišnjim rivalom Budućnosti u Balkanskoj ligi, koja ove godine nije nastavljena, Medenica je potpisao ugovor na tri mjeseca.\n"Zadovoljan sam, jer sam veoma poštovan u Albaniji. Ambicije Studentija su da osvojimo titulu, odnosno da izborimo Evropu", kaže za “Vijesti” Medenica, koji je 2001. godine bio najbolji igrač albanskog prvenstva.\nMedenica je proteklu polusezonu proveo u Libanu, u Mont la Saleu iz Bejruta.\n"Bilo je ok, a odlazak u Albaniju je šansa za produžim igračku sezonu", dodao je Medenica, koji je iz Bejruta stigao u petak, a već u ponedjeljak će za Tiranu.\nMedenica je igračku karijeru počeo u rodnom Baru, u ekipi Luke Bar, a potom se 2008. godine preselio u Budvansku rivijeru, sa kojom je osvojio dvije titule i Kup u Crnoj Gori. Pored Libana i Albanije, Medenica je igrao i u Grčkoj, u Koroivosu i Panaksaikiju.\nBio je kadetski i juniorski reprezentativac Crne Gore. Sa juniorskom selekcijom je bio prvak Balkana 2009. godine, dok je godinu dana ranije proglašen za najboljeg blokera na Balkanijadi u turskoj Ankari.\nPoziv da igra za Albaniju ili Liban\nKako kaže, ozbiljno razmišlja da prihvati ponudu Albanije ili Libana da nastupi za jednu od tih selekcija.\n"Ponuđeno mi je da igram za Albaniju. Zašto da ne, ako budemo imali zajednički interes, što je i moguće. To interesovanje od strane Odbojkaškog saveza Albanije traje već tri godine, od kada sam sa Teutom osvojio titulu. Čak su sada potegnute priče za libanski pasoš, jer je jednu utakmicu koju sam igrao gledao pomoćnik njiohovog selektora i bio je zadovoljan mojom igrom", kaže Medenica.\nMedenica je bio standardan član kadetske i juniorske reprezentacije Crne Gore, ali u seniorskoj nije dobio šansu. Zato i razmišlja o drugim reprezentacijama...\n"Zapostavljen sam što se tiče naše reprezentacije, iako sam na svim takmičenjima u kadetskoj i juniorskoj reprezentaciji bio među glavnim igračima. Ali, šta je, tu je. Neko drugi više poštuje to i zašto da ne prihvatim nečiji poziv. Sve je to posao i zadovoljstvo", rekao je Medenica.


Izložba u Kulturnoj stanici Mlin povodom 140 godina časopisa "Neven" - Volim Novi Sad\nIzložba u Kulturnoj stanici Mlin povodom 140 godina časopisa “Neven”\nPovodom obeležavanja 140 godina od pokretanja najstarijeg lista za decu na ćirilici u Srbiji „Neven“ u Kulturnoj stanici Mlin 14. decembra, u 11 časova, biće otvorena izložba „NEVEN – prvih 140 godina“. Izložba će trajati sve do 17. decembra uz poštovanje svih epidemioloških mera, a biće otvorena za javnost od 11 do 15 časova.\nIzložba će biti interesantan prikaz razvoja ovog lista, od prvih naslovnih strana, koji je „rastao“ baš kao što su uz njega odrastale mnoge generacije.\n„Neven je odrastao uz decu, a deca su odrastala uz Neven. Neven je dragulj naše kulturne baštine. Naša ideja za naredni period je da ga zapravo prilagodimo današnjoj deci, tako što ćemo ga ponuditi u digitalnom formatu. To ne znači da će on na bilo koji način svoj format promeniti, nego da će biti dostupniji“, rekla je urednica časopisa „Neven“, Jelena Dopuđ.\nPored izložbe, biće promovisan i časopis „Mali Neven“, koji se kao zasebno izdanje pojavio 1983. godine, dok je pre toga izlazio kao podlistak „Nevena“, fokusirajući se na decu predškolskog i osnovnoškolskog uzrasta.\n„Naš plan za budućnost je da „Mali Neven“ nikad ne odraste, da dopre do što više dece i da nam upravo oni pomognu da razvijemo nove priče i rubrike. Zbog toga nam je jako drago da su Grad i Gradska uprava za kulturu, kao i Fondacija „Novi Sad – Evropska prestonica kulture“ prepoznali značaj ovog časopisa, koji je jako bitan za odrastanje naše dece i što svi zajedno sada doprinosimo kontinuitetu lista“, rekla je urednica časopisa „Mali Neven“, Ivana Đukić.\nOd ove godine, prava izdavanja časopisa „Neven“ i „Mali Neven“ preneta su sa Dnevnik AD Novi Sad na Novosadski dečiji kulturni centar, koji je i pripremio celu izložbu, ali i specijalno izdanje časopisa na 48 stranica.\n„Za nas je to jedan veliki izazov i odgovornost, ali i posebna čast, jer je časopis sa dugogodišnjom tradicijom sada došao kući. Došao je među svoju publiku, među najmlađe, u instituciju koja se bavi kulturom i obrazovanjem dece, koja neguje i prikazuje dečije stvaralaštvo i stvaralaštvo za decu“, rekla je direktorka Novosadskog dečijeg kulturnog centra, Aleksandra Lukić.specijalno izdanje časopisa na 48 stranica.\n„Neven“ će od sada izlaziti dvomesečno pod okriljem Novosadskog dečijeg kulturnog centra, kao stručna literatura za decu, uz mnoštvo propratnih literarnih i likovnih programa. Nastaviće plodotvornu saradnju sa međunarodnim festivalom dece pesnika u Savinom selu, kao i sa svim osnovnim školama širom Srbije.\nČasopis „Neven“ davne 1880. godine osnovao je Jovan Jovanović Zmaj, a prvi broj izašao je u štampariji Arse Pajevića u Novom Sadu.\nKulturna stanica Mlin deo je mreže kulturnih stanica pokrenutih u okviru projekta „Novi Sad – Evropska prestonica kulture“.\nOrganizatori mole sve posetioce da se, radi očuvanja zdravlja i lepšeg i kvalitetnijeg uživanja u kulturnim sadržajima, pridržavaju svih mera. Posetioci su u obavezi da nose zaštitne maske na svim događajima i drže rastojanje. Kontroliše se maksimalan broj ljudi u zatvorenom prostoru. Organizator zadržava pravo izmene održavanja programa i formata događaja u slučaju promene epidemioloških mera.\nCasopis NevenJovan Jovanovic Zmajkulturna stanica mlinMali NevenNevenNovi Sad\nPrethodno Učestvujte u TONS-ovom nagradnom foto konkursu Kampanja „Zimska fantazija u Novom Sadu“ počinje! #Biramo najlepše zimske fotografije\nSledeće Upaljeno svetlo na Hanukiji na Trgu slobode u Novom Sadu


Biotehnički fakultet, 22.03.2018\nHumanitarna akcija studenata Biotehničkog fakulteta\n/ Biotehnički fakultet /Vijesti /Humanitarna akcija studenata Biotehničkog fakulteta\nViše od 20 studenata Biotehničkog fakulteta dalo je danas krv i pridružilo se jučerašnjem broju od 60 studenata Medicinskog fakulteta koji su imali humanitarnu akciju pod sloganom kampanje "Krv nije voda". Akcija je bila realizovana u holu Fakulteta.\nKampanja „Krv nije voda“ ozvaničena je u aprilu prošle godine potpisivanjem Memoranduma o saradnji između Univerziteta Crne Gore i Zavoda za transfuziju krvi Crne Gore, a u partnerstvu sa Studentskim parlamentom Univerziteta Crne Gore. Osim studenata, kampanji se pridružuju nastavnici, istraživači, saradnici i administrativno osoblje.\nCilj kampanje je podizanje svijesti o važnosti humanitarnog rada,i značaja davanja krvi koje u crnoj Gori ima tradiciju porodičnog davalaštva. Zajednički zadatak svih aktera kampanje je da se svaki crnogorski student upoznatsa značajem dobrovoljnog davalaštva krvi za ukupan zdravstveni sistem jedne zemlje.\nStudenti se o kampanji „Krv nije voda“ mogu informisati putem naloga na društvenim mrežama Univerziteta Crne Gore i Studentskog parlamenta, kao i kod studenata povjerenika.


Kosovo bez pozivnog broja\nNa Kosovu funkcionišu dva operatora mobilne telefonije i jedna fiksna mreža, sa tri različita međunarodna pozivna koda. I dok institucije kažu da se zalažu za dobijanje kosovskog pozivnog broja, stručnjaci ocenuju da se svakim danom sve više gubi na političkom i ekonomskom planu.\nPozivni brojevi mobilne i fiksne telefonije na Kosovu nisu vlasništvo Kosova. Mobilna mreža “Vala” koristi pozivni broj Monaka, Ipko mreža ima pozivni Slovenije, dok je fiksna mreža Srbije 381.\nAnton Beriša, direktor Agencije za telekomunikacije, ocenjuje da nakon stupanja na snagu Ustava, predsednik i premijer Kosova imaju ovlašćenja da pokrenu pitanje međunarodnog telefonskog koda Kosova.\n“Vlada treba da se zalaže u međunarodnim organizacijama kao što su UN da postavi pitanje međunarodnog pozivnog broja,” kaže Beriša.\nPrema njegovim rečima, Kosovo puno gubi koristeći pozivne bojeve drugih država.\n“Kosovo gubi mogućnost identifikacije kao država. Veliki su i komercijalni gubici”, ocenjuje Beriša i dodaje da je posedovanje pozivnog broja jedan od glavnih stubova države.\nInstitucije priznaju da je situacija komplikovana. Ministar za transport i telekomunikacije Fatmir Ljimaj ističe kako je nepostojanje kosovskog koda stvorilo haotično stanje u telefoniji, te dodaje da se preduzmaju koraci kako bi Kosovo dobilo svoj pozivni broj.\n“Za nas je posedovanje pozivnog broja isto kao i mogućnost ekonomskog razvoja zemlje. Pokrenuli smo pitanje na svim međunarodnim instancama i angažovali smo naše prijatelje da lobiraju u UN i Međunarodnoj uniji za telekomunikacije,” kaže ministar, dodajući da Kosovo može dobiti međunarodni kod ako postane član UN ili da se pronađu drugi načini.\nInače, konferencija Međunarodne unije za telekomunikacije koja će biti održana u novembru ove godine, biće prilika da se uvedu novi pozivni brojevi. Ministar Ljimaj nije optimista da će Kosovo dobiti tu priliku.\n“Nadam se, ali će biti teško da se to desi ove godine, pošto Kosovo najpre treba da postane član Međunarodne unije za telekomunikacije”, kaže ministar Ljimaj.\nPoznavaoci prilika upozoravaju da se ne sme čekati i da institucije moraju tražiti prelazna rešenja. Redžep Hasani, stučnjak za pitanja u oblasti telekomunikacije, kaže da su gubici od korišćenja stranih kodova veliki, pa se pita zašto se tako dugo čeka.\n“Ima zemalja sa manje više nerešenim statusom a Kosovo ima svoj status. U nekim zemljama sveta to pitanje je rešeno međusobno kako bi se izbegli gubici zbog neposedovanja koda”, kaže Hasani.


Tokom vikenda zadržano 13 vozača koji su bili u alkoholisanom stanju - JuGmedia\nPripadnici Ministarstva unutrašnjih poslova u Nišu, u redovnoj kontroli saobraćaja, tokom vikenda, zadržali su 13 vozača koji su automobilima upravljali pod dejstvom alkohola. Policija je u gradu iz saobraćaja isključila četrdesetpetogodišnjeg vozača „opela“ koji je vozio sa 3,36 promila alkohola u organizmu i tridesetogodišnjeg vozača „alfe“ koji je vozio sa 2,30 promila alkohola u organizmu.\nNjima je, zbog prekršaja nasilnička vožnja, određeno zadržavanje, nakon čega im je Prekršajni sud u Nišu izrekao kaznu zatvora u trajanju od 30 dana, novčanu kaznu u iznosu od 120.000 dinara, zaštitnu meru zabrane upravljanja vozilom B kategorije u trajanju od devet meseci i 15 kaznenih poena.\nTakođe, policija je iz saobraćaja isključila vozača „zastave“ starog 52 godine koji je vozio sa 2,28 promila alkohola u organizmu, kao i četrdesetsedmogodišnjeg vozača „fijata“ koji je vozilom upravljao sa 2,56 promila alkohola.\nZaustavljen je i vozač „opela“ starosti 44 godine, koji je vozio sa 2,10 promila alkohola u organizmu, kao i tridesettrogodišnji vozač „folksvagena“ koji je automobilom upravljao sa 2,08 promila alkohola.\nProtiv ove četvorice vozača će, zbog prekršaja nasilnička vožnja, biti podnete prekršajne prijave iz Zakona o bezbednosti saobraćaja na putevima.\nTakođe, zbog vožnje pod dejstvom alkohola, iz saobraćaja su isključeni i muškarci starosti 62, 52, 51, 41 i 25 godina, kao i dvojica dvadesetšestogodišnjaka i protiv njih će biti podnete prekršajne prijave.\nApelujemo na vozače da ne upravljaju vozilom pod dejstvom alkohola i dosledno poštuju saobraćajne propise, jer na taj način čuvaju svoj i živote drugih učesnika u saobraćaju.\nVučič: Prosečna plata u martu 555 evra, narode, uspeli smo


Potrebna bolja kontrola subvencija\nVlada Srbije bi trebalo da smanji nivo subvencija koji je više od tri puta viši nego u EU, kao i da postavi ambicioznije ciljeve za smanjenje deficita, izjavio je danas šef sektora za evropske integracije Delegacije EU u Srbiji Frejk Janmat (Freek Janmaat).\n“Bilo bi dobro i da postoji više fokusiran pristup subvencijama generalno gledano. I dalje je visok njihov uticaj od 2,8 odsto bruto domaćeg proizvoda, a u EU je 0,8 odsto BDP, to je velika razlika”, rekao je Janmat na predstavljanju projekta izrade EU Pojmovnika koji će širim krugovima ljudi približiti pojmove i način funkcionisanja EU.\nKao poseban problem naveo je da se dogadja se subvencije ne prijave Komisiji za kontrolu državne pomoći, što je propisano zakonom.\nRekao je da je zabeležen pomak u reformama i da je ove godine zabeležen privredni rast, a za ovu godinu se očekuje rast od 1,5 odsto.\nSmanjuje se i deficit tekućeg plaćanja, inflacija je na niskom nivou, a i nezaposlenost se polako smanjuje iako je i dalje visoka i iznosi oko 17 odsto, naveo je Janmat u EU Info centru.\n“Medjutim, imamo rezerve u pogledu fiskalne politike u budućnosti”, rekao je Janmat, navodeći da je Fiskalnom strategijom predvidjen deficit od 3,7 odsto, skoro isto kao i prošle godine.\nU pogledu zakona glavni zahtev za Srbiju za pristupanje STO je izmena zakona o genetski modifikovanim proizvodima, naveo je Janmat, dodajući da to ne donosi rizik jer EU ima visoke standarde za dozvolu i obeležavanje GM proizvoda i sledljivost porekla proizvoda na tržištu.\nUrednik EU Pojmovnika Vladimir Medović rekao je da je cilj projekta izrada sveobuhvatnog rečnika EU kako bi doprineo boljem razumevanju EU, pojmova u vezi sa EU, funkcionisanja i pridruživanja EU.\nSadržaće više od 250 pojmova koji će biti podeljeni u dve osnovne sekcije – EU i države članice i odnosi EU i Srbije, i u pet tematskih oblasti, naveo je on.


Gradonačelnik Banjaluke: Potpuno besplatna legalizacija i bez papirologije (VIDEO) - mojKontakt portal - Radio Televizija Kontakt\nGradonačelnik Banjaluke: Potpuno besplatna legalizacija i bez papirologije (VIDEO)\nPotpuno besplatna legalizacija i bez papirologije biće za sva domaćinstva građena u periodu rata i post ratnom periodu do 2003. godine – poručio je gradonačelnik Draško Stanivuković.\nKako je kazao gradonačelnik Zakon koji je trenutno na snazi predviđa da se svi objekti koji su građeni do 1980. godine smatraju legalnim.\n– Mi želimo da tu granicu pomjerimo na 2003. kao godinu iz koje Gradska uprava posjeduje avionski snimak, kako bismo riješili problem nelegalnih objekata na području grada, koji su izgrađeni u periodu proteklog Odbrambeno-otadžbinskog rata i post ratnom periodu – rekao je gradonačelnika.\nOn je istakao da će se uputiti i inicijativa da naknada za uređenje građevinskog zemljišta bude besplatna, što će za 70 odsto smanjiti cijenu građevinske dozvole.\n– Imajući u vidu da se u Gradskoj upravi vodi preko 10.000 upravnih postupaka legalizacije bespravno izgrađenih objekata, izmjenom ovog zakona nekoliko hiljada trenutno aktivnih zahtjeva bi se moglo rješavati kroz postupak izdavanja rješenja o legalnosti. Tako će Banja Luka postati prvi grad u regionu koji se odlučio na ovaj korak – zaključio je Stanivuković.\nNaime, na jučerašenjem sastanku sa Vladom Republike Srpske Grad Banja Luka je izašao sa inicijativom za izmjenu Zakona o legalizaciji. Izmjena bi podrazumijevala izmjenu člana 8 Zakona o legalizaciji u vezi sa bespravno izgrađenim obejktima na način da se definiše da se svi individualni stambeni i stambeno – poslovni objekti bruto građevinske površine do 400 m2, osim složenih objekata u smislu Zakona o uređenju prostora i građenju, izgrađeni do kraja 2004. godine smatraju legalno izgrađenim.\nIz Odjeljenja za prostorno uređenje poručuju da osim što bi se probudio interes kod građana koji do sada nisu pristupali postupku legalizacije, a čiji su objekti građeni do 2003. godine, da podnesu zahtjeve i na taj način ozakone svoju imovinu.\nEfekti bi bili višesturki, od ozakonjenja velikog broja objekata, rješavanja problema nelegalnih objekata za veliki broj građana, te i za rasterećenje postupajućih organa odnosno smanjenje broja nagomilanih predmeta.\nKako je pojašnjeno iz Odjeljenja u velikom broju slučajeva stranke nisu u mogućnosti da postupak legalizacije dovedu do kraja zbog raznih okolnosti, a prvenstveno problema neriješenih imovinsko – pravnih odnosa kao i finansijskih razloga, pa bi navedena izmjena pojednostavila postupak izdavanja rješenja o legalnosti za veći broj objekata.\n– Troškovi postupka legalizacije pored naknada za uređenje gradskog građevinskog zemljišta i rente podrazumijevaju i troškove prikupljanja potrebne dokumentacije, izrade projekta, pretvaranja zemljišta iz poljoprivrednog u građevinsko, rješevanja imovinsko – pravnih odnosa i sl, a što za veliki broj građana predstavlja znatan finansijski izdatak, koji bi ovom izmjenom bio znatno smanjen – pojasnili su iz Odjeljenja.\nKristijan Šmit nametnuo odluku o finansiranju izbora


SEEbiz.eu / RS / Kosovo: Za 10% povećan porez na svu robu iz Srbije\nKosovo srpska roba Enver Hoxhaj Endrit Shala\nDatum objave: 06.11.2018. - 16:43:15\nPRIŠTINA – Institucije Kosova odlučile su da za 10 osto povećaju porez na robu iz Srbije i BiH, kao odgovor na, kako se navodi, kampanju koja se vodi protiv Kosova, piše današnja Koha u onlajn izdanju.\nPovećanje poreza za 10 odsto odnosi se na sve proizvode iz Srbije i BiH. Ministar trgovine, Endrit Shala, koji je predložio ovu meru, kaže da je to „međunarodna praksa“.\nMeru je podržao zamenik kosovskog premijera Enver Hoxhaj, koji je rekao da je to „odgovor na divlju kampanju Srbije“ protiv Kosova.\nKosovska vlada danas je usvojila uvozne mere za proizvode koji dolaze iz Srbije i BiH.\nMinistarstvo za trgovinu i industriju napravilo je analizu proizvoda iz Srbije koji „nanose štetu kosovskom tržištu“, izveštava „Lajmi.net“.\nKako navode, mera od 10 posto poreza neće se odnositi na međunarodne brendove.\nŠalja je, piše portal, rekao da će biti i drugih mera za proizvode iz Srbije.\nZamenik premijera, Enver Hodžaj, piše portal, rekao je da Srbija troši velike svote novca kako bi nanela štetu „suverenitetu države“ Kosova i istakao da su ove mere „protivodgovor za takvo ponašanje Srbije“.


Oštro razmimoilažnje vlasti i medijskih udruženja u Srbiji – Matrica slobode medija\nOštro razmimoilažnje vlasti i medijskih udruženja u Srbiji\nPosted on December 18, 2017 by Teodora\nBeograd, 18. decembar 2017. godine –\nVodeća novinarska udruženja i asocijacije, kao i nevladin sektor, ulaze u otvoren sukob sa vlastima upravo zbog osnovnih ideala proklamovanih u Ustavu pre više do sto godina – slobode medija i slobode javne reči. Oni optužuju vlasti da koriste sva moguća sredstva kako bi diskreditovale ili dovele do finansijske propasti medije koji se profesionalno bave izveštavanjem i komentarisanjem događaja.\nU Ustavu Kraljevine Srbije iz 1903. ovako je bio definisan položaj štampe: „Štampa je slobodna. Ne može se ustanoviti ni cenzura ni kakva druga preventivna mera koja sprečava izlazak, prodaju ili rasturanje spisa i novina… Štampa ne može nikad biti podvrgnuta administrativnim opomenama…“. Danas vodeća novinarska udruženja i asocijacije, kao i nevladin sektor, ulaze u otvoren sukob sa vlastima upravo zbog osnovnih ideala proklamovanih u Ustavu pre više do sto godina – slobode medija i slobode javne reči. Oni optužuju vlasti da koriste sva moguća sredstva kako bi diskreditovale ili dovele do finansijske propasti medije koji se profesionalno bave izveštavanjem i komentarisanjem događaja.\nPoslednji primer takvog odnosa vlasti dala je premijerka Ana Brnabić, reagujući na istraživanje imovine političara kojim se bave portali.\n„Mi u ovom trenutku imamo razne takozvane istraživačke mediji koji kako god hoće, bez ikakve odgovornosti i bez toga da njih neko pozove na odgovornost, kopaju po imovini funkcionera, što je u potpunosti ‘okej’ i pošto to nije u skladu sa zakonima, oni sami u skladu sa svojim željama određuju šta je bliža, a šta dalja porodica“, kazala je premijerka.\nPortali odgovaraju da Zakon o agenciji za borbu protiv korupcije, član dva, koji se odnosi na povezana lica sa javnim funkcionerima, koji oni poštuju, kaže: “Povezano lice je supružnik ili vanbračni partner funkcionera, krvni srodnik funkcionera u pravoj liniji, odnosno u pobočnoj liniji zaključno sa drugim stepenom srodstva, usvojitelj ili usvojenik funkcionera, kao i svako drugo pravno ili fizičko lice koje se prema drugim osnovama i okolnostima može opravdano smatrati interesno povezanim sa funkcionerom“.\nRazlaz zbog medijske strategije\nPremijerka je i pre ove izjave došla u sukob sa neformalnom Grupom za slobodu medija koju čine medijska udruženja i asocijacije i nevladin sektor. Ona je pre više od mesec dana imala sastanak sa predstavnicima te grupe na kome se javno obavezala da će za 15 dana odgovoriti na 13 zahteva vezanih za poboljšanje medijske situacije u Srbiji. Nakon što je kritikovana zog kašnjenja, izvinila se i u kratkom odgovoru na tviteru napisala da uskoro šalje odgovore na zahteve koje je dobila 14. novembra. Odgovori još nisu stigli.\nOvi i mnogi drugi primeri odnosa vlasti prema medijima postakli su otkazivanje učešća većine novinarskih udruženja i medijskih asocijacija u razgovorima o kreiranju nove medijske strategije. Oni su nezadovoljni jer su praktično isključeni iz neposrednog rada na konkretnim rešenjima za novu medijsku strategiju. Pre šest godina, kada je doneta važeća strategija, stvari su izgledale sasvim dručačije a udruženja i asocijacije bili su ravnopravni partneri u osmišljavanju i pisanju završne verzije medijske strategije.\nOvoga puta strategiju radi tim koji je odredilo Ministarstvo, a udruženja i asocijacije će o njihovom rezultatu moći da se izjasne tek kada posao bude završen. Takav pristup nije nezakonit, budući da je Ministarstvo nadležno da predloži strategiju, ali novinari i nevladin sektor smatraju da se njihovim isključivanjem iz celog procesa država legitimiše kao neko ko želi da nametne rešenja, a ne da ih donese kroz široku raspravu i proces usaglašavanja. Nadležni ministar tvrdi da će strategija biti gotova do kraja 2017, a o njoj javna rasprava nije ni počela.\nUdruženja i asocijacie zbog toga su uvereni da država ne želi da napravi suštinske pomake i da joj je cilj da održi što veći nivo formalne saradnje. Oni traže konkretne rezultate, smatrajući da vlasti, baveći se formom, zapravo žele da Briselu i Vašingtonu, pokažu da se, kada je reč o medijskim slobodama i slobodi javne reči, stvari u Srbiji ubrzano popravljaju, a da istovremeno ništa suštinski ne promene.\nBojkot Radne grupe za zaštitu novinara\nOdluka o bojkotu Radne grupe za zaštitu novinara sastavljene od predstavnika novinarskih i medijskih udruženja, sa jedne, i Tužilaštva i Ministarstva unutrašnjih poslova, sa druge strane, usledila je nakon što je nadležni tužilac odbacio krivične prijave povodom napada na novinare u vreme ovogodišnje inauguracije predsednika Aleksandra Vučiča u Beogradu. O tim napadima postoje video snimci i izjave novinara koji su izveštavli sa događaja, a fizički ih je napalo obezeđenje Vučićeve Srpske napredne stranke (SNS).\nKao posebno ciničan stav novinari i mediji su ocenili obrazloženje tužioca da njihove kolege nisu napadnute nego je obezbeđenje pokušalo da ih zaštiti od gneva pristalica SNS-a, što su i naveli u odvojenim saopštenjima, dodajući da neće učestvovati u radu Radne grupe dok se ne razjasne sve okolnosti ovakve odluke. Zahtevan je sastanak sa glavnom tužiteljkom Zagorkom Dolovac, a ideju o bojkotu nije podržalo Udruženje novinara Srbije (UNS).\nKada je Javno tužilaštvo sazvalo sastanak Radne grupe, prisustvo Dolovac nije potvrđeno ni nakon ponovljenih upita. Na kraju se ispostavilo da je ona na sastanak ipak došla, ali predstavnici većine medijskih organizacija i nevladinog sektora – izuzimajući člana UNS-a – nisu, pretpostavljajući da je neće biti na sastanku.\nDolovac je tom prilikom obrazložila postupak i najavila da će Više tužilaštvo razmotriti prigovor oštećenih na odluku Prvog osnovnog tužilaštva u Beogradu koje je odbacilo njihove krivične prijave. Udruženja, asocijacije i nevladine organizacije koje bojkotoju Radnu grupu su bili zadovoljni najavom, ali su takođe rekli da su smišljeno izigrani u vezi sa sastankom.\nRazloge bojkota Radne grupe je teško objasniti međunarodnim predstavnicima, kako navode medijske organizacije, udruženja i nevladin sektor, pre svega zato što je reč o zakulisnim igrama i pokušaju da se „pacifikuje“ medijska scena. Malo je verovatno da će, bez detaljnijih i jasnijih objašnjenja, bojkot biti prekinut. Ono što im preostaje je da nastave da domaćoj i svetskoj javnosti ukazuju na svoje viđenje stanja na srpskoj medijskoj sceni i uloge države u gušenju slobode medija i slobode javne reči.\n← Previous Previous post: RTV “Pruga“ ode u stečaj\nNext → Next post: Izveštaj- Kakve lokalne medije želiš?- Požarevac- Slavko Ćuruvija Fondacija


Kosovski ministar: Akcija je bila protiv švercera, većina uhapšenih su Albanci - Leutar.net\n14. oktobra 2021. LEUTAR Vijesti 0\n„Ova operacija nije usmerena protiv bilo koje nacionalnosti, ovo je usmereno protiv kriminalaca koji su švercovali ilegalnu robu na teritoriji Kosova. Tužilac u ovom predmetu je Srbin, sudija za prethodni postupak je Srbin, članovi policije za brzo reagovanje u Severnoj Mitrovici su uglavnom Srbi. Većina uhapšenih su Albanci, većina traženih su Albanci. Ne radi se ni o kakvoj akciji državne represije protiv bilo koga. Svi ovi dokazi koje ste videli su dovoljni dokazi da su ove radnje više nego potrebne i mi ćemo nastaviti sa takvim radnjama. To je saveznička služba koja je pokrenula ovaj slučaj i sarađivali smo sa međunarodnim predstavnicima. Ovo nije aktivnost koja je upućena ka srpskoj zajednici na Kosovu. Vlasnik apoteke u kojoj se dešavao šverc na visokom nivou i gde su napadnuti istražitelji je Albanac za kojim se traga. Ni Vučić ni bilo ko drugi ne može da zaštiti Besima Zećirija od zakona Republike Kosovo. To da li je apoteka 20 stopa sa ove, ili one strane, nije bitno“, rekao je.\n„Kosovo je ozbiljno izloženo kriminalu, naše institucije su posvećene osiguravanju mirnog okruženja. Današnja akcija bila je uspešna u oduzimanju robe i hapšenju njihovih krijumčara, a nikada protiv drugih građana. Već imate informacije da ima osam povređenih policajaca. Pozivam odgovorne institucije da reaguju protiv onih koji su napali zvaničnike“, rekao je Svečlja tokom konferencije za novinare, zajedno sa generalnim direktorom kosovske policije Samedinom Mehmetijem.\nKosovska policija sprovela je u sredu akciju protiv krijumčarenja robe na nekoliko lokacija na Kosovu, uključujući region Severne i Južne Mitrovice, Prištine i Peći.\n„Ova operacija je počela pre oko godinu dana i dobro je prošla u svim drugim delovima, osim na severu. Racije su planirane na 26 različitih lokacija. Prva akcija u Prištini, zatim šest u Peći, 10 u Južnoj Mitrovici, pet u Severnoj Mitrovici i četiri u Zvečanu. Sumnja se da je došlo do curenja informacija, ovo se istražuje. Od devet lokacija na severu, na osam se nije mogla izvesti operacija jer su građani ometali razvoj operacije. Kao rezultat toga, povređeno je 10 službenika, sedam Albanaca, od kojih tri istražitelja, tri operativca specijalne jedinice i tri policajca za brze reakcije. Jedna od osoba umešanih u napad na zvaničnike je takođe povređena. Još nismo potvrdili da li je njega povredila policija ili hici koje je zadobio od građana“, rekao je Mehmeti na konferenciji za novinare.\n„Oko 11 sati povukle su se sve policijske jedinice koje su učestvovale u akciji. Što se dodatnih informacija tiče, apoteka u kojoj su napadnuti policajci je u posedu Albanca koji je poznat po kriminalnim aktivnostima. Na 26 lokacija, osam osoba je uhapšeno, za 10 se traga, 10 policajaca je povređeno. Povrede su manje, svi su van životne opasnosti. Povređen je jedan građanin, nekoliko službenih vozila oštećeno, neka su zapaljena. Građanin koji je povređen je državljanin koji ima krivični dosije, optužen je 2011. godine za tešku krađu”, rekao je Mehmeti.


Vučić: Nisam iznenađen niti oduševljen potezima Podgorice - BHRT\nVučić: Nisam iznenađen niti oduševljen potezima Podgorice\nBilsana Eljsan, 06/04/2021\nPredsjednik Srbije Aleksandar Vučić izjavio je, povodom smjene crnogorskog ministra pravde Vladimira Leposavića zbog izjave o Srebrenici, da nije iznenađen niti oduševljen svim potezima nove vlasti u Crnoj Gori.\n“Njima je važnije da su njima oduševljeni u State Departmentu i u Briselu, nego u Beogradu. To je njihov izbor, neću da se mešam u njihove unutrašnje stvari”, rekao je Vučić.\nPredsjednik Srbije kaže da se lično nadao da će odnosi sa Crnom Gorom biti bar za nijansu drugačiji.\nOn je istakao da će Srbija nastaviti da pomaže srpskom narodu i udruženjima i organizacijama u Crnoj Gori.\n“U svakom slučaju mi ćemo da pokušavamo da gradimo pristojne i dobre odnose sa Crnom Gorom, koja nam je među najbližima, kao i Severna Makedonija, i gledaćemo da gradimo najbliže odnose”, rekao je Vučić .\nPremijer Crne Gore Zdravko Krivokapić zatražio je juče ostavku i pokrenuo postupak smjene ministra pravde Vladimira Leposavića zbog njegove izjave da će priznati da je u Srebrenici počinjen genocid “kada se to nedvosmisleno utvrdi” i osporio legitimitet suda u Hagu.\nTags\t#Aleksandar Vučić\t#crna gora\nZvaničnici EU danas sa Erdoganom\nCikotić se u Ankari sastao sa turskim ministrom Soyluom


Petrović: Republika Srpska će 2029. godine imati jedan gigavat iz obnovljivih izvora\nFoto: Otvaranje Samita energetike Trebinje 2020.\nElektroprivreda Republike Srpske gradi elektrane na obnovljive izvore ukupnog kapaciteta 430 megavata, izjavio je generalni direktor Luka Petrović i dodao da su u tom entitetu privatni investitori ugovorili još 180 megavata. Po njegovoj oceni, u Republici Srpskoj će 2029. biti instaliran jedan gigavat kapaciteta proizvodnje zelene električne energije.\nGeneralni direktor Elektroprivrede Republike Srpske (ERS) Luka Petrović rekao je prilikom otvaranja Samita energetike u Trebinju – SET da je ta kompanija jedna od retkih u regionu koja može izvozom struje da finansira vlastite investicije, prenosi eKapija. Tako je do sada uložila 80 miliona evra u pripremne i deo glavnih radova na hidroelektrani Dabar, istakao je.\nERS sada proizvodi 6,5 teravat-sati godišnje, od čega je 1,5 teravat-sati namenjeno izvozu, kazao je Petrović. On je procenio da će Republika Srpska do 2029. imati jedan gigavat snage u elektranama na obnovljive izvore. Do sada su ugovoreni poslovi na 430 megavata, što je investiciona vrednost od oko 800 miliona evra, i na njima se već izvode radovi, rekao je. Kada svi budu u pogonu, ERS će imati višak u elektroenergetskom bilansu, naglasio je Petrović.\nInvesticiona vrednost ERS-ovih projekata u izgradnji je 800 miliona evra, kaže Petrović\n„Kod ovih 430 megavata, nosilac investicija je ERS, a još 180 megavata su ugovorili privatni investitori. Potencijala ima još i verujem da će ih iskoristiti i sledeća pokoljenja. Sa novim investicijama dobićemo dodatnih 1.100 gigavat-časova struje, što je po današnjim tržišnim cijenama oko 280 do 300 miliona evra čistog novca za naš sistem,“ naveo je Petrović.\nPraksa je pokazala, izjavio je, da se objekti na bazi obnovljivih izvora energije mogu isplatiti za pet do šest godina.\n„ERS je do sada iskoristila oko 28 odsto hidropotencijala, i imamo ih još mnogo na teritoriji RS, ali postoje potencijali koje treba zajedno da iskoristimo sa elektroprivredama Srbije i Crne Gore – granične rijeke, srednja i donja Drina, kao i hidroelektrana Boka koju planiramo graditi sa Crnom Gorom, i na čemu intenzivno radimo i analiziramo modele“, kaže Petrović.\nSa Crnom Gorom je u planu izgradnja HE Boka\nKompanija sa Hrvatskom elektroprivredom ima odličnu saradnju u upravljanju hidroelektranom Dubrovnik, ona donosi veliki benefit ERS-u i ta struja je namenjena izvozu, navodi generalni direktor.\nMinistar rudarstva i energetike Republike Srpske Petar Đokić procenio je da taj entitet u sledećih pet godina može da instalira 700 megavata kapaciteta iz obnovljivih izvora.\nTagovi: Elektroprivreda Republike Srpske, ERS, Luka Petrović, obnovljivi izvori energije\nPočetna » Vesti » Električna energija » Petrović: Republika Srpska će 2029. godine imati jedan gigavat iz obnovljivih izvora


Sezona u znaku uspeha - SDP „Radnički” - Glas Šumadije\nNaslovna > Sport > Sezona u znaku uspeha – SDP „Radnički”\nSezona u znaku uspeha – SDP „Radnički”\n21/06/2021 21/06/2021 416Ostavi komentar na Sezona u znaku uspeha – SDP „Radnički”\nProtekla takmičarska sezona bila je izuzetno uspešna za sve klubove u okviru Sportskog privrednog društva Radnički. Sve ekipe uspele su da ostvare planirane takmičarske ciljeve, a mnoge su i premašile prvobitna očekivanja.\nKošarkaši i košarkašice su sačuvali prvoligaški status, odbojkaši su došli do finala Kupa Srbije i posle dužeg niza godina izborili su izlazak na evropsku scenu, rukometaši su u svojoj debitantskoj sezoni u najvišem rangu takmičenja uspeli da doguraju do plej-ofa, dok su rukometašice otišle korak dalje i ovenčale se zvanjem vicešampionki države. Ipak, najzapaženije rezultate su kao po pravilu zabeležili vaterpolisti, koji su u Kragujevac doneli dva šampionska pehara – jedan namenjen osvajaču regionalne lige, a drugi prvaku Srbije – čime su ispisali još jedno zlatno poglavlje u istoriji kragujevačkog sporta.\nSvakako da svi ovi uspesi nisu došli tek tako, preko noći. Bilo je potrebno mnogo truda i entuzijazma da se postave temelji za nesmetano funkcionisanje svih klubova u okviru SPD Radnički, počev od poboljšanja postojeće sportske infrastrukture, uređenja sistema finansiranja klubova, unapređenja rada sa mlađim kategorijama itd.\nOstvareni rezultati u protekloj sezoni predstavljaju samo vrhunac jednog ciklusa koji je započet pre tri-četiri godine, kada još uvek nije postojalo SPD Radnički u ovakvom obliku. Mnogi klubovi koji su danas u sastavu SPD Radnički su 2015. i 2016. godine kretali iz najnižih rangova takmičenja i u tom trenutku je čitav taj proces njihovog ponovnog vraćanja na veliku sportsku scenu delovao kao poprilična avantura. Međutim, uz predan rad, dobru organizaciju i domaćinsko poslovanje došli smo u poziciju da svi ti klubovi danas beleže zapažene sportske rezultate. Možda su svi ovi takmičarski uspesi došli čak i nešto ranije nego što smo očekivali, ali nas to samo obavezuje da u narednom periodu učinimo sve što je u našoj moći kako bismo sačuvali mesto u samom vrhu srpskog sporta, ocenjuje Bojan Ilić, direktor Sportsko privrednog društva Radnički.\nPoseban kuriozitet je da su svi ovi takmičarski uspesi došli u jednoj od najtežih sezona u istoriji sporta, u jeku pandemije koronavirusa, kada su rezultati ekipa u najvećoj meri zavisili od zdravstvenog biltena. U situaciji kada mnoge sportske organizacije, kako u Srbiji, tako i u čitavom svetu, nisu imale dovoljno snage da se izbore sa devastirajućim posledicama pandemije, Sportsko privredno društvo Radnički je zahvaljujući dobro profilisanoj organizacionoj politici i uz podršku lokalne samouprave i države uspelo da ostane na čvrstim nogama.\nMoram istaći da smo mi jedna od retkih sportskih organizacija u čitavoj Evropi koja tokom trajanja pandemije i vanrednog stanja ne samo da nije smanjivala visine ugovora svojim sportistima i zaposlenima, već ih je i redovno isplaćivala. To naravno ne znači da mi nismo osetili određene posledice pandemije, koje se pre sve ogledaju u gubitku pojedinih prihoda, ali smo uz pomoć države i lokalne samouprave, kao i uz podršku nekih naših prijatelja koji su prepoznali SPD Radnički kao jednu veliku sportsku instituciju, uspeli da prebrodimo ovaj izuzetno turbulentan i težak period, napominje Ilić.\nZa očekivati je da će svi klubovi koji funkcionišu u sklopu SPD Radnički u narednoj sezoni pokušati da dodatno pomere granice uspeha. Za tako nešto biće neophodno sklopiti odgovarajuću finansijsku konstrukciju, koja će ekipama omogućiti da se adekvatno pojačaju, kako bi došle u poziciju da se bore za najviše takmičarske domete.\nSigurno je da svi naši klubovi mogu da odu korak dalje u narednoj sezoni. Kao sportsko privredno društvo koje funkcioniše na zdravim finansijskim osnovima, mi ćemo svakako nastojati da uz pomoć našeg osnivača, a to je Grad Kragujevac, klubovima obezbedimo odgovarajuće budžete za narednu takmičarsku sezonu. Tu smo, doduše, u jednoj specifičnoj situaciji, s obzirom da mi naše budžete za narednu sezonu planiramo u junu i julu, dok se gradski budžet projektuje tek krajem godine, ali ćemo se mi iz menadžmenta SPD Radnički potruditi da sve to lepo izbalansiramo kako bismo našim klubovima obezbedili neophodna sredstva za ostvarenje takmičarskih ciljeva, uverava Ilić.\nPoseban izazov za SPD Radnički predstavljaće učešće vaterpolista, odbojkaša i rukometašica u evropskim takmičenjima naredne sezone. Svakako da to iziskuje određene dodatne troškove, ali istovremeno predstavlja i idealnu priliku da SPD Radnički poboljša svoju međunarodnu reputaciju.\nTačno je da su tri naše ekipe obezbedile plasman u evropska takmičenja, a da li će u njima i učestvovati zavisi od brojnih faktora, pre svega od situacije sa kovidom. S obzirom da ove ekipe neće predstavljati samo SPD Radnički na međunarodnoj sceni, već i grad Kragujevac i Republiku Srbiju, samim tim očekujemo odgovarajuću podršku od strane države i lokalne samouprave, dodaje prvi čovek SPD Radnički.\nUspešni rezultati, razvijena sportska infrastruktura i dobro pozicioniranje na tržištu načinili su od SPD Radnički jedan od vodećih sportskih brendova u Srbiji. Ipak, Ilić smatra da je moguće uraditi još mnoga toga u pravcu daljeg približavanja brenda SPD Radnički građanima Kragujevca.\nBez obzira na ostvarene rezultate u proteklom periodu, kao i zavidnu reputaciju koju SPD Radnički ima ne samo u Srbiji, već i u čitavom regionu, mislim da možemo i moramo uraditi još dosta toga u pogledu našeg brendiranja u samom gradu Kragujevcu. Ono na čemu ja često potenciram, to je da možda svi Kragujevčani ne navijaju za Radnički, ali zato Radnički navija za sve Kragujevčane, i u tom smislu potrebno je napraviti mnogo bolju sinergiju svih ljudi kojima bi Radnički trebao da bude u srcu, apostrofira Ilić.\nIz godine u godinu sve je veći broj reprezentativnih selekcija u različitim sportovima koje se odlučuju da jedan deo priprema za najznačajnija međunarodna takmičenja obave upravo u Kragujevcu, tačnije u objektima SPD Radnički, koji su po mnogo čemu jedinstveni u Srbiji i koji sportistima pružaju najbolje moguće uslove za sprovođenje priprema.\nMislim da ljudi iz nacionalnih saveza sve više prepoznaju pogodnosti koje SPD Radnički nudi kada su u pitanju uslovi za pripreme vrhunskih sportista. Dovoljno je samo napomenuti da je „SBB Jezero“ jedina hala u Srbiji koja sportistima pruža mogućnost da na jednom mestu treniraju, hrane se, spavaju, da tu imaju na raspolaganju teretanu, kafić, restoran, sobu za odmor, a od nedavno i biblioteku. Zbog toga i ne čudi što nam se svake godine pruža prilika da ugostimo neku od seniorskih selekcija Srbije. Prošle godine je to bila muška odbojkaška reprezentacija, a ove smo imali tu čast da budemo domaćini našim najboljim vaterpolistima, koji su upravo na našem bazenu započeli pripreme za Olimpijske igre u Tokiju. Takođe, sve je veći broj inostranih timova koji svoje pripreme obavljaju u našim objektima, što je pouzdan znak da je SPD Radnički izrastao u jedan regionalni brend, ponosno ističe Ilić.\nU SPD Radnički su izuzetno zadovoljni konstantnim napretkom mlađih takmičarskih selekcija. Plan je da se u najskorije vreme dodatno unapredi sistem funkcionisanja treninga mlađih kategorija, kako bi one u bliskoj budućnosti mogle da beleže još bolje takmičarske rezultate.\nDobri rezultati mlađih kategorija predstavljaju veliku satisfakciju za sve nas u okviru SPD Radnički. To je znak da smo na pravom putu da stvorimo jedan dobar i održiv sistem, u kome će ta deca postepeno napredovati do seniorskih timova, tako da više nikada nećemo doći u situaciju da do takmičarskih uspeha dolazimo na veštački način, kao što je to činjeno ranijih godina. Ono što će svakako biti jedan od naših glavnih prioriteta u narednom periodu, to je da pronađemo dve-tri fiskulturne sale u gradu koje bismo specijalizovali za pojedine vrste sportova. To će u velikoj meri olakšati sistem treninga mlađih kategorija, što bi prema nekoj našoj projekciji trebalo da nam omogući još bolje takmičarske rezultate u svim sportovima, otkriva direktor SPD Radnički.\nSPD Radnički ulaže velike napore na održavanju i unapređenju sportskih objekata koji su mu povereni na upravljanje. Nedavno su okončani radovi na pripremi gradskih bazena i jezera u Šumaricama za početak nove kupališne sezone, dok se u ovom trenutku vrši uređenje terena za odbojku na pesku u Velikom parku.\nMi praktično svake godine dobijamo po jedan novi objekat na upravljanje. Činjenica je da je većina tih objekata stara i po nekoliko decenija, pa samim tim njihovo održavanje zahteva dosta truda na svakodnevnom nivou. To je jedan ogroman posao, ali se mi trudimo da ga obavljamo savesno i odgovorno, kako bismo svim našim sugrađanima i sportistima omogućili nesmetano korišćenje svih tih objekata, dodao je Ilić na kraju razgovora.\nTagovi: Bojan Ilić direktor SDP radnički Kragujevac SDP Radnički sezona uspesi\nIz grešaka učinjenih u prošlosti moramo da izvučemo pouke za budućnost – Plaganje venaca na Spomenik slovačkim vojnicima\nBesplatni brzi antigenski testovi uz kupljenu ulaznicu za Arsenal fest


УСТАНАК: Шпанци се буне против НАТО (ВИДЕО)\nUSTANAK: Španci se bune protiv NATO (VIDEO)\nU Madridu je juče došlo do protesta protiv NATO alijanse, a reč je o organizaciji „Globalna platforma protiv ratova“ i nekoliko drugih organizacija koje zastupaju stav da Španija ne treba da bude članica NATO alijanse.\nOni protestuju protiv izgradnje vojnih baza na teritoriji Španije, a povod je aerodrom Torehon na kojem se gradi baza NATO alijanse na 10 hiljada kvadratnih metara.\n„Stop NATO“, „Imperijalizam je terorizam“, „Nećemo baze“, neki su od transparenata i pokliča koji su se mogli čuti na protestu koji je okupio više stotina ljudi. Oni su održali marš dug 18 kilometara, od aerodroma Torehon do centra Madrida.\nAnti-NATO i antiglobalistička raspoloženja su u porastu u Evropi, a o tome svedoči popularnost desno orijentisanih stranaka, pa između ostalog i popularnost britanca Džeremija Korbina koji je postao prvi čovek Laburističke partije, a koji zvanično deklariše kao tačku svog političkog programa izlazak Velike Britanije iz NATO alijanse.\nU Španiji postoje trenutno dve vojne baze NATO alijanse i u bazama su stalno prisutni pripadnici vojske SAD-a. Reč je o avio-bazi Moron kod Sevilje i morskoj stanici Rota na jugozapadnoj obali Španije.\n„Globalna platforma protiv ratova“ je istakla fakt da je od 1982. godine, od kako je Španija članica NATO alijanse, do današnjih dana u operacijama NATO alijanse učestvovalo preko 140 hiljada Španaca.


AMERIČKI ZVANIČNIK: "Srbija je mala Rusija?" | Vestinet.rs\nPočetna AKTUELNO\tAMERIČKI ZVANIČNIK: „Srbija je mala Rusija?“\nfoto: Sputnik/ Aleksandar Milačić\nAngažman Rusije u regionu nije uvek u skladu s vizijom samih zemalja na Zapadnom Balkanu, kao ni SAD i EU.\nTo je izjavio direktor Kancelarije Stejt departmenta za južnu i centralnu Evropu Dejvid Kostelančik.\n„Verujemo da dugoročni interesi Rusije u regionu nisu isti kao onaj koji imaju zemlje u regionu i da ne podržavaju viziju i ciljeve, integracije, poboljšanje standarda, slobodu medija, vladavinu prava i druge vrednosti evroatlantske zajednice.\nStrategija Rusije koju vidimo je ona kojoj smo prisustvovali u Crnoj Gori, kada su pokušali da onemoguće saradnju sa evroatlantskim institucijama“, rekao je Konstelančik novinarima u pauzi Beogradskog bezbednosnog foruma.\nOn je naveo da SAD imaju snažne bilateralne odnose sa Rusijom i da će ih uvek imati.\n„Ali, kad je reč o interesu zemalja u Evropi, posebno na Zapadnom Balkanu, nadamo se da će Rusija moći da uvidi značaj teškog rada koje zemlje u regionu preduzimaju u evroatlantskim integracijama i kako bi postigle vrednosti i standarde EU“, rekao je on.\nUpitan da li vidi Srbiju kao „malu Rusiju“ u regionu, on je naveo da Srbija želi dobre odnose sa SAD, kao i SAD sa Srbijom, o čemu govori i imenovanje dva izaslanika Metjua Palmera i Ričarda Grenela.\nDodao je da Srbija, kao i svaka zemlja u Evropi, ima suvereno pravo i obavezu da ima dobre odnose sa svim drugim zemaljama, uključujući Rusiju.\n„Nastavićemo da radimo sa našim srpskim prijateljima i partnerima, kako bismo ojačali odnose sa Srbijom“, poručio je on.\nKostelančik je rekao da SAD ne gledaju na Zapadni Balkan samo kao na mesto gde postoje nezavršena posla već u regionu vide veliki potencijal koji treba iskoristiti i u tome žele da imaju ulogu.\n„Evropske i evroatlantske integracije nisu naša vizija već vizija zemalja Zapadnog Balkana i nadam se da ćete u SAD i EU videti partnera u tom procesu“, dodao je američki zvaničnik na panelu „Održiva rešenja za Zapadni Balkan“ u okviru Beogradskog bezbednosnog foruma.\nU procesu integracija ključne su transparentnost i vladavina prava.\n„To nije nešto što se samo štriklira već stubovi društva i saradnje između društva i građana. Za sve to je potrebna hrabrost, liderstvo, vizija i spremnost da se preuzme rizik“, rekao je on, navodeći primer Severne Makedonije i Prespanski sporazum.\nKako je istakao, SAD snažno podržavaju evropske i evroatlantske integracije Severne Makedonije i Albanije, dodajući da su one postavile temelj za nastavak reformi.\nBez obzira na odluku EU od ove nedelje, zbog koje žalimo, nastavićemo da apelujemo na njih da nastave sa reformama.\nKad je reč o Albaniji, pozvao je opoziciju da se vrati u parlament i da nastavi da pregovara kako bi se nastavio progres.\nOsvrnuo se i na situaciju u Bosni i Hercegovini ističući da SAD podržavaju naprednu, prosperitetnu zemlju koaj teži evroatlantskim integracijama.\nOsvrnuo se i na posetu američkog državnog sekretara Majka Pompea Crnoj Gori, istakavši da je ta zemlja uložila znatne napore u poslednjih 13 godina i da danas daje značajan doprinos globalnoj bezbednosti.\n„Verujemo da će nastaviti sa napretkom ka EU uz rešavanje pitanja slobode medija i organizovanog kriminala“, rekao je on.\nGovorio je i o uticaju Rusije i Kine u regionu, navodeći da „nije siguran“ da su kineske investicije uvek u dugoročnom interesu zemalja regiona i da bi one svakako trebalo da „drže oči otvorene“.\nŠto se tiče Rusije, kaže da njen angažman i interesi u regionu nisu u skladu s onima koje dele SAD i EU, smatra Kostelančik.\n„SAD ne zauzimaju stav po pitanju podele ili razgraničenja“\nSjedinjene Američke Države ne zauzimaju stav po pitanju razgraničenja ili podele Kosova, to je pitanje koje treba da reše Beograd i Priština, poručio je danas direktor Kancelarije za južnu i centralnu Evropu u američkom Stejt departmentu Dejvid Kostelančik.\nOn je na pitanje novinara u pauzi Beogradskog bezbednosnog foruma da li bi SAD podržale razgraničenje i promenu granica kao moguće rešenje odgovorio:\n„SAD ne zauzima poziciju po tim pitanjima, to su pitanja koje Srbija i Kosovo treba međusobno da reše“.\nKostelančik je, upitan da li se ulazi u dinamičniju fazu kad je reč o dijalogu Beograda i Prištine, nakon što je i predsednik SAD imenovao svog izaslanika za pregovore, rekao da postoji velika šansa za napredak.\nOn je dodao da su SAD ohrabrivale kosovsku stranu da ukine takse i da se ponovo angažuje u pregovorima sa Beogradom.\n„Postoji velika šansa sada i mi se radujemo poseti gospodina (šefa evropske diplomatije Žozepa) Barela regionu“, rekao je Kostelančik.\nOn je istakao da su SAD spremne da kao prijatelj i partner Srbije i Kosova ohrabre dijalog između dve zemlje.\nKostelančik je rekao da priznanje Kosova od strane Beograda stoji na evropskom putu Srbije, da SAD znaju da to nije lak proces, ali da Beograd ima podršku Amerike.\nPrema njegovim rečima, normalizacija odnosa između Beograda i Prištine strateški je prioritet SAD, jer je to način da se odredi put ka mirnoj i prosperitetnoj budućnosti.\nGovoreći o nedavno održanim izborima na Kosovu rekao je da SAD podržavaju i imaju nadu i očekivanje da će biti formirana vlada koja će biti za dijalog, vlada koja će govoriti jednim glasom i imati objektivne ciljeve.\n„SAD će i dalje podržavati nezavisnost i suverenitet Kosova ali jasno smo rekli da put u budućnost nije zamisliv bez pomirenja sa Srbijom“, rekao je Kostelančik na panelu „Održiva rešenja za Zapadni Balkan“ u okviru Beogradskog bezbednosnog foruma.\nKada je reč o Beogradu, kaže da je on „agresivan“ u nameri da delegitmizuje Kosovo na medjunarodnoj sceni, čime se narušava, kako kaže, atmosfera za kompromis.\n„To što su sada iz SAD dva čoveka fokusirana na region znači da imaju snažnu podršku i punu pažnju vlade da se ulože napori da se to pitanje reši jednom zauvek“, ističe on.\n„Nemojte propustiti priliku“, poručio je on Prištini i Beogradu i ponovio stav Vašingtona da je obostrano priznanje suština sporazuma izmedju dve strane, koji treba da im omogući da ostave sukobe u prošlosti i da iskoriste potencijle.\nOn je rekao da imenovanje Ričarda Grenela od predsednika Trampa i Metjua Palmera od državnog sekretara Pompea ukazuju na to koliko je pažnja SAD usmerena na Zapadni Balkan i da region ima partnera u SAD.\nDirektor Kancelarije Stejt departmenta za južnu i centralnu Evropu Dejvid Kostelančik smatra da nema dodirnih tačaka između slučaja Kosova i Teksasa, odnosno ideje da ta američka savezna država izađe iz SAD i postane nezavisna.\nAmerički zvaničnik učestvovao je na panelu o održivim rešenjima za Zapadni Balkan u okviru Beogradskog bezbednosnog foruma gde je, između ostalog, rekao da je „obostrano priznanje Srbije i Kosova srž konačnog dogovora dve strane“.\nTokom vremena koje je odvojeno za pitanja iz publike, Kostelančika su pitali kako će priznanje Kosova od Srbije poboljšati odnose u regionu, uz opasku „hvala vam što ste nam rekli da moramo da priznamo Teksas“.\nKostelančik je, odgovarajući na to pitanje, rekao da je Teksas bio nezavisna država, ali da je deo SAD od 1836. godine.\n„Ako želite ponovo da ga priznate, siguran sam da bi mnoge zemlje koje imaju svoje predstavnike u Teksasu cenile vašu pažnju, ali istorijski ne postoji takva vrsta tendencije“, rekao je Kostelančik.\nS druge strane, kako kaže, priznanje „nove nezavisne države Kosovo“ stoji na putu evropskih integracija Srbije.\nMOSKVA: SRBI, BIRAJTE! ISPORUČIĆEMO VAM S-300 I S-400!\namerički zvaničnikDejvid Kostelančikdirektorjužna i centralna EvropaKancelarije Stejt departmentamala RusijaSRBIJA\nNovo robotizovano automatsko borbeno oklopno vozilo „marker“, ugledalo svetlost dana! Evo kako izgleda… – VIDEO\nTri horoskopska znaka koji su najgori osvetnici


Novo Windows 10 ažuriranje vraća kontrolu korisnicima | PC Press\n5. april 2019. 8. april 2019. Milan Živanović\nMicrosoft planira da sa testiranjem majskog Windows 10 ažuriranja počne već tokom sledeće nedelje, da bi do korisnika stiglo krajem maja. Novi update se opisuje kao „sledeća velika Windows 10 verzija,“ a trenutno nosi kodno ime “19H1.“ Kada su nove opcije u pitanju, radi se prilično „lakom“ ažuriranju, te veće promene uključuju vizuelne transformacije kroz nove light teme, Kaomoji podršku, sandbox opciju, te odvajanje Cortana-e i Windows search-a.\nPored toga, majsko ažuriranje bi trebalo da korisnicima da omogući da preuzmu kontrolu nad budućim ažuriranjima. Microsoft je do sada svaki update distribuirao na korisničke uređaje čim bi ovaj bio spreman, te se vodilo računa da najnoviji update stigne do svakog korisnika. To bi uskoro trebalo da se promeni, budući da bi korisnici sa majskim ažuriranjem trebalo da dobiju mogućnost da biraju kada žele da instaliraju novi update. Tako će korisnici biti u mogućnosti da ostaju na starijim verzijama operativnog sistema, a da svakog meseca dobijaju sigurnosna ažuriranja.\n← Amazon-ov projekat Kuiper za povezivanje planete iz svemira\nAI alatka protiv influenser prevara →


Direktor "Tenis Australije" Kreg Tajli govorio je o uslovima za učešće na Australijan openu.\nTajli je istakao da ne očekuje probleme nakon odluke da se nevakcinisanim igračima onemogući učešće na turniru.\nGlavna tema širom sveta pokrenulo je učešće Novaka Đokovića u Melburnu, iako se srpski teniser nije javno izjasnio povodom vakcinacije.\nTajli je istakao da ne očekuje otpor igrača povodom vakcinacije radi eventualnog učešća na turniru.\n- Ne očekujem da ih bude mnogo, verovatno svega nekoliko, ako ih bude bilo uopšte, koji nisu u potpunosti vakcinisani, istakao je direktor "Tenis Australije".\nOtkrio je jedan od čelnika Australijan opena da je imao komunikaciju sa Novakom oko učešća na turniru u Melburnu.\n- Pričali smo sa Novakom i njegovim timom i oni jasno razumeju da ako žele da dođu na Australijan open da moraju biti potpuno vakcinisani. Znaju da je to uslov za sve, ne samo igrače, već i navijače i svo osoblje. On je rekao da je to privatna odluka za njega i da će nas na vreme obavestiti. Znam da želi da igra, to je jasno naznačio, ali sada zna uslove koje mora da prođe da bi bio u mogućnosti da igra, rekao je Tajli.\nDodao je, takođe, da je broj vakcinisanih tenisera porastao na 80 procenata tokom proteklih šest nedelja.\n- Ulazak u zemlju biće moguć u decembru, od početka pa negde do sredine meseca, do kraja roka za to. Tako da ćete svi znati kada je neki igrač ušao u zemlju. Imaćete za par nedelja jasnu indikaciju gde je ko, jer sada imamo zvaničnu listu ko će biti ovde. Pre mesec dana bilo je negde oko 50 odsto vakcinisanih igrača, ali u poslednjih šest nedelja taj broj je premašio 80 i ide ka 100 odsto, završio je direktor "Tenis Australije".


REX :: Migranti i Srbija: Mitovi i zablude o migrantima i izbeglicama\nDobijaju kuće, novac, opasni su, žele da nasele Srbiju - samo su neke od lažnih vesti i zabluda o migrantima koje za BBC razbijaju Komesarijat za izbeglice i organizacija Info Park.\nŽivoti migranata u Bosni u opasnosti zbog "nehumanih" uslova u kampovima\nProteklih nedelja, grupe građana Šida, Pirota, Sombora, Kikinde i Kanjiže na društvenim mrežama organizuju "hajke usmerene protiv migrantske populacije", saopštila je nevladina organizacija Info park, koja od 2015. godine pruža pomoć izbeglicama i migrantima u Srbiji.\n"Ove grupe etiketiraju migrante kao opasne, kroz dezinfomracije fabrikuju razčičite razloge zbog kojih su migranti nepoželjni, a sve to se brzo širi među lokalnim zajednicama i pretvara u protestne akcije, ali i fizičke napade", upozoravaju iz ove organizacije.\nPaunović smatra da je problem "što radikalizovana manjina koristi lažne vesti i izmišljene događaje kao alat za podizanje panike i uznemiravanje građana."\nOn smatra i da iza hajki na migrante stoje političari "koji po uzoru na evropske populističke partije i pokrete, na ovaj način mobilišu svoje glasačko telo".\n"Migranti u Srbiji dobijaju po 300 evra mesečno"\n"Jedini novac koji migranti dobijaju je onaj koji im, putem keš kartica, dele strani donatori i humanitarne organizacije, na mesečnom nivou", objašnjavaju iz Komesarijata - od 3.000 dinara za samce i maloletnike bez pratnje do 12,000 za porodicu sa više od petoro dece.\nI Paunović kaže da se "iz budžeta Republike Srbije ne izdvajaju sredstva za migrante, već ona dolaze od pomoći Evropske unije i drugih stranih donacija".\n"Opasna veštačka" inteligencija koja piše lažne vesti\n"Srbija će primiti 2 miliona migranata", "Vlasti planiraju da nasele 600.000 migranata"\n"Niko ne želi da se naseli u Srbiji", kaže Paunović. "Oni kroz Srbiju idu najbrže što mogu."\nA šta je sa tvrdnjama će se 600.000 migranata naseliti u "prazna srpska sela" ili da je isti broj izbeglica zatražio azil u Srbiji?\n"Očigledno je da postoji igra i manipulacija brojkama", kažu iz Komesarijata.\n"Migranti povećavaju stepen krivičnih dela, opasni su za okolinu"\n"Ako bi se upoređivalo, krivičnih i prekršajnih dela mnogo više ima kod lokalnog stanovništva nego kod migranata, dakle potpuno obrnuto od mita da oni prave probleme. Oni prave jako malo problema i to su uglavnom izolovani incidenti, vrlo mali broj ljudi", ističe Paunović.\n"Nose skupu odeću i skupe telefone, uzimaju pare sa bankomata"\n"Migrantima su telefoni apsolutno najvažnija stvar koju imaju, jer im služe za komunikaciju tokom putovanja i zato im je bitno da imaju relativno pristojan i pouzdan telefon", objašnjava Paunović.\n"Kada vide da neko nosi Pradu i drugu skupocenu odeću, pa se pitaju odakle njima para da to pazare po šoping molovima - to su uglavnom ljudi iz Emirata i drugih zemalja koju su ovde došli na vikend, ali to nisu migranti" ističe on.\n"Ima žena i porodica, ali malo, uglavnom zato što čekaju da se muškarci probiju, vide kakva je situacija te da bi usledilo eventualno spajanje porodice", kaže Paunović.\n"Ovakva struktura je prilično logična, budući da je u uslovima iregularnog prolaska kroz niz država znatno lakše kretanje muškacima-samcima nego ženama, deci, starim i bolesnim osobama", navode iz Komesarijata.\n"Oni mogu da se smatraju ekonomskim migrantima, ali većina dolazi iz takozvanih disfunkcionalnih zemalja kao što je Avganistan gde trenutno nije rat, ali je do skoro bio i gde i dalje postoje područja koja su zahvaćena operacijama", kaže Paunović.


► Bastać: Referendum do 16. juna, vratićemo sve u prvobitno stanje\n16.05.2019 | 08:15h ► 14:53h Beograd\nBastać je danas novinarima u opozicionoj "Slobodnoj zoni" u Beogradu naveo da veruje da će se gradjani izjasniti protiv radova i obećao u ime svoje Stranke slobode i pravde da će oni "sve vratiti prvobitno stanje kada budu smenili aktuelnu bahatu i korumpiranu gradsku vlast".\n"Svi ovi radovi se sprovode bez konsultacije sa gradjanima i strukom", rekao je Bastać i dodao da će svi gradjani Opštine Stari grad moći da se izjasne o radovima u centru grada.\nOn je rekao da će referendumska pitanja gradjanima biti da li su za to da se gradi žičara na Kalemegdanu, da li su za to da se ukine trolejbuski saobraćaj u centru grada i da li su za to da bez konsultacije sa gradjanima gradska vlast nastavi da raskopava i okupira grad Beograd.\n"Sitno politikanstvo je nešto što sprovodi Srpska napredna stranka (SNS) u ovom trenutku", rekao je Bastać na navode šefa odborničke grupe SNS-a u Skupštini grada Beograda da je "referendum Opštine Stari grad sitno politikanstvo" i dodao da se SNS najviše plaši šta će gradjani reći.\nOn je naveo da SNS na sve moguće načine pokušava da spreči održavanje referenduma.\nBastać je novinarima pokazao crtež projekta rekonstrukcije Trga Republike istaknutog na gradjevinskoj tabli i naveo da se iz priloženog vidi da neće biti saobraćaja na tom trgu.\nOn je upitao gradsku vlast kako će izgledati saobraćaj u narednom periodu, da li će biti ukinut trolejbuski saobraćaj i kada je početak tih radova i rok da oni budu završeni, kao i koliko će koštati "taj eksperiment zamenika gradonačelnika Gorana Vesića".\n"Ovaj projekat nije u saglasju sa onim što priča večiti zamenik Vesić Goran i najnoviji arhitekta Stojčić, od toga da kroz centar prolaze autobusi, do toga da će ići tramvaji, a možda nekome padne na pamet da će ići i zaprežna vozila", rekao je Bastać i dodao da će gradjani morati da plate eksperiment koji sprovodi lokalna vlast.\nRanije danas šef odborničke grupe Srpske napredne stranke u Skupštini Beograda Aleksandar Mirković izjavio je da referendum koji najavljuje Bastać o radovima u centru grada nije u skladu sa zakonom.\nSlobodna zona će se širiti kao virus dok ne vratimo slobodu i pravdu\n"Cilj je stvaranje prostora za normalan dijalog, bez cenzure i agresije koji će opominjati (Gorana) Vesića, prvog preletača Srbije Maju Gojković i prvorođenog predsednika Aleksandra Vučića da institucije koje su kidnapovali pripadaju građanima", rekao je Bastać za novi broj nedeljnika NIN, upitan šta je cilj Slobodne zone organizovane na teritoriji opštine na čijem je čelu.


Kako je Stefanović rekao, "sve ono što su pokazali i u prethodnim godinama, a naročito u poslednjih dvanaest meseci, ukazuje na to da niti misle dobro, pre svega Srbima na Kosovu i Metohiji, ali uopšte ni stabilnosti i bezbednosti čitavog regiona".\n- Pre svega, na osnovu Rezolucije 1244 Ujedinjenih nacija, ne postoji mogućnost formiranja bilo kakve takozvane "kosovske vojske", niti su to legitimni, niti na bilo koji zakonom zasnovanim načinom izabrani organi, niti institucije. To je ono što je važno da znaju i naši međunarodni partneri. Dakle, bez obzira da li na bilo koji način učestvuju u radu prištinskih institucija ili ih podržavaju, moraju da znaju da to mora da se radi na zakonit način, u skladu sa međunarodnim pravom i Rezolucijom 1244 Ujedinjenih nacija - rekao je Stefanović koji je danas prisustvovao zajedno sa predsednicom Vlade Anom Brnabić svečanosti povodom obeležavanja stogodišnjice od osnivanja državne Ergele „Karađorđevo“.\n- Nažalost, to je upozorenje da su Srbi ugroženi i da besmislene, opasne i avanturističke akcije sa oružjem u prethodnih nekoliko meseci prete da destabilizuju čitav Balkan. To govori nažalost dosta toga i o neozbiljnosti i, naravno, lošoj nameri koje prištinske institucije imaju prema severu Kosova, prema Srbima, ali čini mi se i prema životu svih ljudi koji žive na teritoriji naše južne pokrajine - rekao je Stefanović.\nNebojša Stefanović Kosovo i Metohija KBS Baškim Jašari


Radio TV Stara Pazova - U poseti Kosovskoj Mitrovici\nU poseti Kosovskoj Mitrovici\nNa severu Kosova, Srpska nova godina svečano je dočekana u Kosovskoj Mitrovici koncertom na otvorenom koji je organizovan od strane Opštine Stara Pazova. Sa Srbima sa Kosova i Metohije Novu godinu po Julijanskom kaledaru dočekali su direktor vladine Kancelarije za Kosovo i Metohiju Aleksandar Vulin, i prvi čovek staropazovačke opštine Đorđe Radinović.\nVulin je ovom prilikom istakao da Srbija ima čemu da se raduje i da se ona raduje svom Kosovu i Metohiji, a da Kosmet treba da se raduje Srbiji.\nPoseta Kosovu predsednika opštine Đorđa Radinovića, bio je poziv od strane KUD-a “Kosovski Božur”, koji je pre mesec dana boravio i gostovao u Staroj Pazovi. - „Pružimo jedni drugima šansu, treba da se držimo zajedno i verujemo u bolje sutra“. –poručio je Đorđe Radinović svim prisutnima. Opština Stara Pazova će u narednom periodu potpisati povelju o bratimljenju sa opštinom Kosovska Mitrovica na čelu sa predsednikom Krstimirom Pantićem. Potpisivanje povenje dalje vodi ka saradnji ove dve opštine.\nSrbe sa severa Kosova u Srpsku novu godinu svojom pesmom uveo je pevač Milan Topalović Topalko.